БМТ Ямандаги вазият ҳақида маълум қилди: «Одамлар ўтларни ейишмоқда» - Zamin.uz\n13:13 / 22.09.2018\nЯмандаги вазият гуманитар фалокат ёқасида турибди, мамлакатда очарчиликдан азият чекаётган аҳоли сони 11,5 млн кишига етиши мумкин. Бу ҳақда БМТ бош котибининг гуманитар масалалар бўйича ўринбосари ва фавқулодда ёрдам бўйича мувофиқлаштирувчи Марк Лоукок маълум қилди, деб хабар бермоқда «Kun.uz».\nУнинг сўзларига кўра, Яман риалининг қадрсизланиши тахминан 10 миллион яманликлар учун озиқ-овқатга бўлган нархларнинг ошишига олиб келмоқда, сабаби мамлакатга деярли барча озиқ-овқат маҳсулоти импорт қилинади.\nБундан ташқари, Лоукокнинг таъкидлашича, БМТ ҳолатни очарчилик, деб аташ мумкин бўлган ўчоқларни, жумладан, «одамлар бошқа овқат бўлмагани учун баргларни ейишга мажбур бўлаётган вазиятларни» кўрмоқда. “Замин” янгиликларини “Одноклассники”да кузатиб боринг\n4-05-2019, 06:36, Дунё\n7-11-2017, 09:10, Дунё\nАҚШ Сурияга гуманитар ёрдам учун қўшимча 364 миллион $ ажратишини ваьда қилди\n28-09-2016, 11:50, Дунё


Reuters: Нигерия шимолидаги шаҳар жангарилар томондан босиб олинди\nYou are here: Home Янгиликлар Сиёсий Reuters: Нигерия шимолидаги шаҳар жангарилар томондан босиб олинди\nТахмин қилинишича, “Боко Ҳаром” радикал гуруҳи жангарилари Нигерия шимоли-шарқидаги Магумери шаҳрини босиб олишди. Бу ҳақда 26 ноябрда маҳаллий аҳолига иқтибос келтирган ҳолда Reuters ахборот агентлиги хабар бермоқда.\nТаъкидланишича, кўплаб одамлар ҳужумдан яшириниб яқин орадаги ўрмонга қочиб кетишган. Ахборот агентлигининг Нигерия қуролли кучларидаги манбаси шаҳарга ҳужум қилинганини маълум қилган, бироқ шаҳарнинг босиб олингани ҳақидаги маълумотни тасдиқламаган.\n“Боко Ҳаром” Нигерия шимоли ва шимоли-шарқида ҳаракат қилувчи радикал груҳ бўлиб, унинг жангарилари қўшни давлатлар – Нигер, Камеран ва Чад ҳудудларида ҳам ҳужумлар амалга оширади. Гуруҳ бутун Нигерия бўйлаб ислом ҳалифалиги ташкил этилиши ва шариат меъёрлари киритилишига эришмоқчи бўлиб келади.\n2009 йилдан ҳозирги кунгача гуруҳ жангарилари томондан Чад кўли бўйида жойлашган давлатларнинг 20 мингдан кўпроқ аҳолиси ўлдирилган. 2,6 млн киши қочқинлар ва мажбурий кўчган одамларга айланганлар. Бундан ташқари, экстремистлар томондан ўнг минглаб одамлар ўғирлаб кетилган. 2015 йил мартида гуруҳ ИШИДга содиқликка қасамёд келтирган.


Ҳайратланарли даражада чиройли Ўзбекистон: Чодакнинг бетакрор таровати ва минг йиллик сирлари (фото ва видео) - Daryo\n12:27, 29.08.2021 121444\nНаманганнинг Поп туманидаги Чодак қишлоғи вилоятнинг Нанай, Ғова, Парда Турсун каби гўзал ва баҳаво манзилларидан. Ёз ойлари бу ердан меҳмонларнинг қадами аримайди. Шу сабабли бу ҳудуд ҳақида кўпчилик эшитган, биладигандек тасаввур уйғонади. Бироқ Чодакнинг ҳали ўрганилмаган қирралари, очилмаган сирлари кўп. «Дарё» мухбири Азизбек Абдувалиев қишлоққа сафари давомида бунга амин бўлди.\nТарихингдир минг асрлар ичра пинҳон....\nЧодакнинг тарихи бир неча минг йилга бориб тақалади. Шу маънода бу ерни Наманган вилоятининг энг кўҳна манзилларидан бири сифатида эътироф этиш мумкин. Қамчиқ довони яқинида ўрнашган қишлоқ номи «жойитаг», яъни «пастликдаги ҳудуд» атамасидан келиб чиққани айтилади.\nЧодакда зардўштийлик ва ислом дини билан боғлиқ жойлар кўп. Бу ердаги «Чир-чир момо», Исмоил Атоий, Бобо Юсуф Ҳамадоний зиёратгоҳлари, Шайх Сулаймон Маҳжур мақбараси, Подшо Хўжа мозори, Муғхона, «Келинчак тош» обидалари узоқ йиллик тарихдан сўзлайди.\nБугунги кунда Чодак таркибида 9 та маҳалла бўлиб, уларда аксарияти тожик миллатига мансуб 30 мингдан ортиқ аҳоли истиқомат қилади. Қишлоқнинг ҳудуди катта, шунга яраша аҳолиси ҳам зич. Буни қуйидаги рақамлардан ҳам англаса бўлади: Поп тумани Наманган вилояти ҳудудининг қарийб ярмини ташкил этади. Чодак эса шу улкан ҳудуднинг учдан бирига тенг.\nПоп туманида ҳар бир квадрат километрга 76 киши тўғри келса, Чодакда бу кўрсаткич 2943 кишини ташкил этади. Яъни бу ерда аҳоли туманнинг бошқа ҳудудларига нисбатан 20—30 баробар зич жойлашган.\nҚишлоқ аҳолиси, асосан, деҳқончилик, чорвачилик ва меҳмонларга хизмат кўрсатиш билан шуғулланиб келади. Поп туманида бугунги кунда 152 та оилавий меҳмон уйи расман фаолият кўрсатаётган бўлса, уларнинг 148 таси Чодакда жойлашган.\n«Меҳмонларни кутиб-кузатиб, оиламизни боқяпмиз»\nГулбаҳор Баҳорова Чодакнинг «Гулистон» маҳалласидаги «Дуоб» оилавий меҳмон уйи иш юритувчиси. Бу ердаги 6 та хона олдидаги сўрилари билан бирга меҳмонлар ихтиёрида.\n«Турмуш ўртоғим, ўғлим, келиним, қизлар, ҳаммамиз шу билан бандмиз. Ўзимизни ўзимиз иш билан таъминлаяпмиз-да! Асли, мавсум кўп давом этмайди, асосан, уч ой — июнь, июль ва қисман август. Меҳмонлардан бир кун учун жон бошига 10—15 минг сўмдан оламиз. Қишлоқда бундан арзонлари ҳам, қимматлари ҳам бор. Топган пулимизни яна шу ерга сарфлаяпмиз: иситиш тизими ўтказиб, ҳар бир хонага телевизор, музлатгич қўймоқчимиз. Лекин аслида одамлар бу ерга телевизор кўргани ёки музлатгични егуликлар билан тўлдиргани эмас, Чодакнинг тоза ҳавосидан нафас олиш, жазирамада жон сақлаш учун келишади», — дейди Гулбаҳор опа.\nСалкам 90 ёшни қаршилаган поплик Мавлон ота Мирзатиллаев Чодакка оилавий — фарзандлари ва невара-эваралари билан келибди.\nМавлон ота Мирзатиллаев\n«Бу ерда бир кун дам олган одамнинг бир йиллик чарчоғи чиқади, десам ишонаверинг. Шунинг учун нафақат Наманган, балки Фарғона ва Андижон, буёғи Тошкентдан ҳам меҳмонлар келаверади. Бир келган одам яна шу жойларга талпинади, қандайдир оҳанрабоси бор. Мен ҳам бу ерда ўзимни худди ёшлигим қайтиб келгандек, танамга қувват киргандек сезаман», — дейди Мавлон ота.\nРиштонлик ўқитувчи Комилжон Набиевнинг айтишича, жорий йилги мавсумнинг ўзида Чодакда бешинчи бор бўлиши.\n«Бу ерга анча йиллардан бери келамиз. Ҳавоси, табиати, иқлими ёқади. Айниқса, тонгда жуда ажойиб: қушларнинг сайраши, тоғ манзараси, тошлар оралаб оқаётган сувлар кишига завқ беради, чарчоғини ёзади. Қишлоқ одамлари ҳам содда, самимий. Дам олиш учун тўланадиган пул ҳам кишига малол келмайдиган даражада», — дейди Комилжон.\nТоғ ёнбағридаги кема ва извош\nЧодакда кўнгилочар масканлар ҳам кўп. Улардан бири шоирона тарзда «Бахт пиллапоялари», халқ тилида эса «Шаршара» деб номланади. Бу ерга бориш учун олис ва тош-тупроқ йўллари, хавфли бурилишлари сабаб, асосан, кажавали мотоцикл хизматидан фойдаланилади.\nМотоцикл эгалари эса кўпроқ одам сиғиши учун темир кажавани олиб ташлаб, ёғоч тахта ўрнатиб, кўрпача солиб қўйишади. Қарабсизки, бир киши сиғиши мумкин бўлган жойда уч-тўрт кишини олиб кетиш мумкин.\nЧодакнинг «Гулистон» маҳалласида яшовчи Дилшод Ҳозировнинг айтишича, маҳаллада камида 200 та шундай мотоцикл бор. Чодак бўйича эса уларнинг сони 500 тадан ошади.\n«Ўзим ҳам 25 йилдан бери мотоцикл ҳайдайман. Кунига шаршара тарафга уч маротаба бориб қайтаман. Тўрт-беш кишини олиб кетамиз. Борди-келди ўртача киши бошига 20 минг сўм. Мавсумда шу орқали ойига 1,5 миллион сўмгача топаман. Қолган пайт боғ ва чорва билан шуғулланаман. Мотоциклда йўловчи ташиш, аввало, қўшимча даромад, қолаверса, шунга ўрганиб қолганман. Мана энди ўғлим ҳам бу ишни қўлимдан оляпти», — дейди Дилшод Ҳозиров.\nДилшодбек билан биз ҳам ўша машҳур шаршарага чиқдик. Тоғ ёнбағридан пастга қараб шитоб билан сув оқиб турибди. У ерга ҳатто кичикроқ кемани ҳам ўрнатиб қўйишибди. Ундан сал пастда ниҳоятда чиройли извош ҳам бор. Извошнинг ёнига ўрнатилган тўшамадан то пастгача мазза қилиб сирғаниб тушиш мумкин. Гўзал манзара, ёш-яланг кўп, қўшиқ ва рақслар ҳам авжида.\nШаршаранинг юқори қисмидан эса Чодак кафтдек намоён бўлади. Унинг гўзаллиги ва тароватидан бемалол тўйиб-тўйиб баҳра олиш мумкин.\nАйтганча, шу атрофда икки тоғ ўртасига тортилган сим арқон ҳам бор. Юраги дов берганлар арқонга ўрнатилган ўриндиққа жойлашиб, қарама-қарши томонга йўл олади. Мана сизга экстрим, ана сизга драйв.\nЎқилмаган китоб, очилмаган саҳифалар\nЮқорида айтганимиздек, Чодак бир неча минг йиллик тарихга эга қадимий қишлоқ. Лекин ҳали-ҳануз мукаммал ўрганилмаган. Таъбир жоиз бўлса, тадқиқотчилар учун очилмаган китоб.\nАйтайлик, қишлоқда муғхона деб аталадиган кўплаб тош кулбаларни учратиш мумкин.\nКимдир бу ерларда қадимги одамлар истиқомат қилган дея тахмин қилса, яна кимдир бошқа мақсадларда фойдаланилгани ҳақидаги фикрни илгари суради.\nЧодакда «Келинчак тош» деб аталадиган ғаройиб табиат асари ҳам бор. Ривоят қилишларича, қадим замонларда бир қабиладан иккинчисига келин олиб кетилаётганда карвонга қароқчилар ҳужум қилади. Карвонда кетаётганларнинг кўпчилигини ўлдиришади, келинчак эса қочади ва тоғ ёнбағрига яширинади. Аммо қароқчилар у беркинган манзилни топиб, яқинлаша бошлайди. Шунда келинчак «Худойим, буларнинг қўлига тушгандан кўра мени тошга айлантир» дея илтижо қилади. Унинг илтижоси ижобат бўлади.\nҚишлоқда бундай афсона ва ривоятларга қоришиқ масканлар жуда кўп. Улар тарихчи ва археологлар, фольклоршунослар томонидан жиддий ўрганилса, айни муддао бўлар эди.\nЧодак туризм қишлоғига айланади\nЎтмиши бой ва гўзал бўлган Чодак охирги йилларда бироз эътибордан четда қолган эди. Шу сабаб бу манзилдан мурожаат ва эътирозлар кўп бўлган. Ҳозирги кунга келиб муносабат ва манзара буткул ўзгарди. Жорий йил апрель ойида ҳатто ҳукуматнинг Чодакни ривожлантириш бўйича махсус қарори ҳам қабул қилинди.\nПоп туман ҳокимлиги ахборот хизмати раҳбари Фурқат Эрматовнинг айтишича, ушбу қарор доирасида умумий қиймати 280 миллиард сўм бўлган 257 та лойиҳа амалга оширилади. Бунинг натижасида 1000 дан ортиқ янги иш ўрни яратилиши, йўллар обод бўлиши, электр ва ичимлик сувидаги муаммолар барҳам топиши, янги мактаб, боғча ва спорт иншоотлари қурилиши, асаларичилик, эчкичилик ривожлантирилиши кўзда тутилмоқда.\nЭнг асосийси, Чодак туризм қишлоғига айлантирилади ва бунинг учун зарур инфраструктура яратилади.\nЧодакда ушбу лойиҳалардан айримлари аллақачон бошланди ҳам. Жумладан, «Апарт Ҳотел Космос» масъулияти чекланган жамияти томонидан Чодакнинг энг юқори қисмида замонавий меҳмонхона ва дам олиш зонаси қурилмоқда. Бу ердан меҳмонлар учун шинам хоналар, кузатув майдончалари, тренажёр зали, бассейн, фитобар, ресторан ва автотураргоҳ ўрин олади.\nФото: Фурқат Эрматов\nЧодакка борганимизда энг истиқболли ва жозибали йўналишлардан бири бўлган ушбу лойиҳа жадал амалга оширилаётганига гувоҳ бўлдик. Асосий мақсад эса Чодакни нафақат ёз ойларида, балки йил бўйи меҳмонларга хизмат кўрсатадиган ҳудудга айлантириш.\nХуллас, кўҳна Чодакда ана шундай гаплар. Наманганга йўлингиз тушса, бу қишлоқни четлаб ўтманг. Келинг, кўринг, гўзал табиатидан баҳраманд бўлинг. Шундан сўнг келгуси гал бундай чорловимизга ўрин қолмаслиги аниқ...\n15:11, 27.09.2021 150340\n20:55, 23.09.2021 103214\n19:16, 03.10.2021 70919\n23:38 Бугун 740\n23:22 Бугун 4915\n22:57 Бугун 3745\n22:50 Бугун 2429\n13:54 Бугун 95723\n22:36, 20.10.2021 63349


Мария Гайдар Одессада ижтимоий ислоҳотларни амалга оширмоқчи\nЎтган ҳафтада Украинанинг Одесса вилояти губернатори муовини этиб тайинланган россиялик фаол ва сиёсатчи Мария Гайдар вилоятда ижтимоий ислоҳотларни амалга ошириш ва коррупция билан курашишни ваъда қилди. Гайдарни вилоят губернатори Михаил Саакашвили ўзига ўринбосар қилиб тайинлади.\n1992 йилда Россия бош вазири бўлган марҳум Егор Гайдарнинг қизи бўлмиш 32 ёшли Мария Гайдар бу лавозимни ўтган ҳафта Грузиянинг собиқ президенти Михаил Саакашвили таклифи билан қабул қилди.\nСаакашвилининг ўзи май ойида Одесса вилояти губернаторлигига тайинланган эди.\nГайдарнинг бу лавозимга тайинланиши юзасидан ҳали саволлар кўп. Хусусан, сиёсатчининг Украина фуқароси бўлмагани қийинчилик туғдириши мумкин.\nГайдар 20 июль куни Киевда бўлиб ўтган матбуот анжуманида Озодлик радиоси украин хизматига интервью бериб, ижтимоий соҳадаги ўзгаришларни назорат қилишини билдирди. Гайдарнинг айтишича, бу соҳада энг катта муаммо “коррупциянинг мавжудлиги, ошкораликнинг йўқлиги”дир.\n“Фуқаролар келиб коррупцияни муҳокама қила оладиган, ўз аҳволини таҳлил қилиб, муаммоларини ҳал қилиш устида ишлашимиз учун таклиф ва шикоятини изҳор қилиши мумкин бўлган фуқаролар уйини очмоқчимиз”, деди Гайдар.\nГайдар яна шарқий Украинадаги тўқнашув зонасидан келган қочқинларнинг ҳаётини яхшилаш устида ишлашни ваъда қилди. Гайдарнинг айтишича, уларнинг аҳволи “энг долзарб масаладир”.\nҒарб мамлакатлари ҳамда Киев Россияни шарқий Уркаинадаги россияпараст айирмачиларни аскар ва қурол-аслаҳа билан таъминлашда айблаб келади. Тўқнашувлар ўтган йилнинг март ойида Россия Қрим яриморолини Украинадан куч билан аннексия қилиб олганидан бери давом этмоқда ва 6 500 дан ошиқ киши ҳаётига зомин бўлди.\nГарвард университетида таълим олган Гайдар 2009-2011 йилларда Россиянинг Киров вилояти губернатори ўринбосари, 2012-2013 йилларда Москва мэри ўринбосарига маслаҳатчи лавозимида ишлаган.\nСаакашвили Гайдарнинг ўз ёрдамчиси бўлиб ишлашини эълон қилар экан, Президент Петро Порошенкодан унга Украина фуқаролиги берилишини сўраганини айтди.\n“Уруш бўляпти. Ўлганлар, қочқинлар бор. Россия ва Украина ўртасида уруш бўлаётгани факт, бу ерда ҳеч қандай саволга ўрин йўқ”, деди Гайдар.\nГайдар Украинада Қримнинг Россия томонидан босиб олиниши ва аннексия қилинишини қоралашни истамагани учун танқид қилинган эди.\nБунинг ортида у Украинанинг ҳудудий яхлитлигини қўллашини изҳор қилди.\n18 июль куни ўз блогида Гайдар Қрим аннексияси ва шарқий Украинада россияпараст айирмачилар билан Украина ҳарбийлари ўртасида бўлаётган урушга қарши экани ҳақида ёзди.\nРоссия Президенти Владимир Путиннинг ашаддий танқидчиси бўлган Гайдар оз одам ҳукуматга қарши чиққан бир пайтда мухолифат намойишларида иштирок этганини айтди.\nГайдарнинг Одесса вилояти губернатори ёрдамчиси этиб тайинланиши Россияда хоинлик ўлароқ танқид қилинди.\nКиров вилояти губернатори Никита Белих “Россияга нисбатан жуда ёмон фикрда бўлган кишилар билан ишлаш нафақат ҳокимиятни, балки барча россияликларни менсимаслик сифатида қабул қилинади”, деди.\nОдессада эса Гайдар соғлиқни сақлаш ва яна бошқа соҳалардаги ислоҳотларни назорат қилишини билдирди.\n“Менинг вазифам вазиятни ўрганиб, мос ислоҳотлар дастурини ишлаб чиқишлари учун халқаро мутахассисларни жалб қилишдир. Мен кейин шу дастурни амалга ошираман”, деди Гайдар.\nГайдарнинг 1992 йилда бош вазир лавозимида ишлаган отаси Россияда Совет Иттифоқи парчаланиши ортидан амалга оширилган иқтисодий ислоҳотларни бошлашда иштирок этган. Егор Гайдар 2009 йил вафот этган.\nСаакашвилининг май ойида Одесса губернатори этиб тайинланиши кўпчиликни ҳайратга солди. Аммо Грузиянинг собиқ президенти Одессада порахўрликда айбланган хавфсизлик ҳамда чегара хизмати расмийларини ишдан бўшатганидан кейин олқишларга сазовор бўлди.


Ўзбекистонда илк бор маҳкумлар Ёшлар иттифоқи аъзолигига қабул қилинди » Ўзбекистон янгиликлари – Zamin.uz\n26 июнь 2019, 17:20\nФото: Ёшлар иттифоқи Қашқадарё вилоят Кенгаши\nҚашқадарё вилояти Косон туманидаги 10-сонли жазони ижро этиш муассасасида билиб-билмай, адашиб ёки эҳтиётсизлик ортидан содир этган жинояти учун айни чоғда тарбияланаётган 30 ёшгача бўлган бир гуруҳ маҳкумлар Ўзбекистон ёшлар иттифоқи аъзолигига қабул қилинди. Бу ҳақда «Дарё» маълум қилди.\nЁшлар иттифоқи Қашқадарё вилоят Кенгаши ташаббуси билан Косон туманидаги 10-сонли жазони ижро этиш муассасасида маҳкум ёшлар иштирокида «Ҳуқуқ ва мажбурият» лойиҳаси ташкил этилган. Тадбирда Ёшлар иттифоқи масъуллари, ички ишлар органлари фахрийлар кенгаши, ёшлар театр студияси жамоаси ва оммавий ахборот воситалари вакиллари иштирок этган.\n— Ёшлар иттифоқи аъзолигига қабул қилинган маҳкум ёшлар билан бугундан ишни бошлаб юбордик, — дейди Иттифоқнинг вилоят Кенгаши раиси Шомурод Сатторов. – Улар учун фан ва касб-ҳунар тўгараклари, спорт ва китобхонлик танловлари ҳамда психологик қабуллар ташкил этилади. Муассасада ташкил этилган «Ёшлар иттифоқи кутубхонаси» ҳар ойда бадиий ва ҳуқуқий адабиётлар билан бойитиб борилади.\nЖазо муддатини ўтаётган ёшларни Ўзбекистонга амалга оширилаётган ислоҳотларга нисбатан даҳлдорлик руҳида тарбиялаш, Президент ташаббуси билан илгари сурилаётган 5 муҳим ташаббус ижросини таъминлаш мақсадида маҳкум ёшларга уларнинг исм-шарифи қўйилган ҳолда забардаст адиблар қаламига мансуб бадиий китоблар тақдим этилди.\nМаълум қилинишича, лойиҳа сўнгида ёшлар театр студияси томонидан «Оқибат қўшиғи» номли саҳна кўриниши намойиш этилган.\nЯнгиликлар » Жамият » Ўзбекистонда илк бор маҳкумлар Ёшлар иттифоқи аъзолигига қабул қилинди\n07:31 «Yoshlar press klubi» – тунги клубларни ёпиб қўйишсин! (видео)\n18:14 «E-yoshlar» #NavoiyDay ва #BoburDay ҳештегларини дунё трендига олиб чиқиш ҳаракатида


Ўзбекистондаги барча мактаблар ягона электрон тизим орқали бошқарилади\n28 Yanvar 09:01 Ўзбекистон янгиликлари\nERP БОШҚАРУВ МАКТАБ ТАъЛИМ халқ таълими электрон тизим\nЎзбекистонда халқ таълими тизимидаги таълим муассасаларини автоматлаштирилган бошқарувга ўтказиш режалаштирилмоқда.\nХалқ таълими тизимида ахборот алмашинувини автоматлаштириш ва бошқариш мақсадида ягона дастурий комплекс – ERP ахборот тизими ишлаб чиқилиб, бугунги кунда уни амалиётга татбиқ этиш бўйича кенг кўламли ишлар амалга оширилмоқда.\nКорхона ресурсларини режалаштириш – ташкилот ёки муассасанинг мавжуд ресурслари ва жараёнларини режалаштириш ва бошқариш.\nХалқ таълими вазирлиги матбуот хизмати хабарига кўра, мазкур тизимнинг жорий этилиши электрон ҳужжат айланишининг мавжуд жараёнларини автоматлаштириш, рақамлаштириш ҳисобига тизим ходимлари учун қатор қулайликлар яратиш, давлат бюджети маблағларининг ортиқча сарфланишига қўймаслиги, инсон омили, иш ҳақи ва унга тенглаштирилган тўловларни тўлашда йул қўйилаётган хато ва камчиликларни бартараф этиш, ахборот алмашинувида шаффофликни таъминлаш.\nШунингдек, ERP платформаси 1-синфга қабул қилиш жараёнида, тизимдаги барча ўқувчиларнинг электрон рўйхатини шакллантириш, ўқув соатларини режалаштириш, ўқитувчиларга соатларни тақсимлаш, ўқувчиларни назорат қилишда ҳам бир қатор қулайликлар яратади. малака тоифалари, ходимлар учун иш ҳақини белгилаш.\nДастурий мажмуанинг асосий фойдаланувчилари Халқ таълими вазирлигининг мас’ул ходимлари, умумтаълим мактаблари раҳбарияти ҳисобланади. ERP тизими бошқа вазирлик ва идораларнинг ахборот тизимлари ва маълумотлар базалари билан интеграциялашган.\nБугунги кунга қадар халқ таълими тизимидаги 10 мингдан ортиқ умумтаълим мактабларини ERP тизимига улаш ишлари олиб борилмоқда. Ҳозирда бу мактабларда 700 мингдан ортиқ ходим ишлайди ва 6,2 миллион ўқувчи таълим олади. Ушбу платформа орқали ўндан ортиқ китобхонлар онлайн маълумотларга киришлари мумкин бўлади.


ЛОҚАЙДЛИК ИЛЛАТИ НИМА — Zamaxshariy.uz\nБугунги кунда кўзга кўринмайдиган инсон учун нихоятда хатарли бўлган маънавий тахдидлардан яна бири бепарволик ва лоқайдликдир. Жамиятда бепарво, лоқайд кимсалар борлигининг ўзиёқ тараққиётга жиддий хавф солади. Биргина мисол, Юртимиз гўшаларидан оқиб ўтаётган зилол сувлар ифлосланиб кетаётгани лоқайдлик, бепарволик оқибати эканлиги кундай равшан. Лўқмони Хакимдан сўрадилар: “Одамларнинг энг ярамаси, энг ёмони ким?” у киши айтдилар: “Одамларнинг ёмонлик қилаётганини кўра туриб, кўрмасликка олгани, бепарво, лоқайд бўлганидир”\nДарҳақиқат, бепарволик ва беғамлик барча даврларда юзага келган кулфат ва мусибатларнинг асосий сабаби бўлган. Донишмандлардан бирининг “Душманлардан қўрқма – нари борса, улар сени ўлдириши мумкин. Дўстлардан қўрқма – нари борса, улар сенга хиёнат қилиши мумкин. Бироқ, бефарқ одамлардан қўрқ – улар сени ўлдирмайди ҳам, сотмайди ҳам, фақат уларнинг жим ва бепарво қараб туриши туфайли Ер юзида хиёнат ва қотилликлар содир бўлаверади”, деган фикрлари ҳам лоқайдлик ва бефарқлик келтириб чиқарадиган оқибатларнинг даҳшатини тасаввур қилиш имконини беради.\nЛоқайдлик бу – бурч ва масъулиятни ҳис қилмаслик, атрофдагиларнинг, ўзининг тақдири ва келажагига даҳлдор воқеликларга эътиборсизликдир. Барча даврларда зиёлилар бундай иллатга қарши курашганлар, халқни огоҳлантириб келганлар. Мустақилликка эришганимиздан сўнг, бундай иллатга қарши кураш алоҳида аҳамият касб эта бошлади. Президентимиз ҳам доимо фуқароларимизни огоҳликка ва эътиборли бўлишга чақиради. Бу шунинг учун керакки, лоқайдликнинг маъно мазмуни на муқаддас динимиз моҳиятига, на бошқа тараққиёт қонунларига тўғри келади. Уни яна дангасалик, танбаллик, боқимандалик, боқибеғамлик ва бепарволик каби салбий иллатлар билан боғлаш мумкин. Булар жамиятни тубанлаштирадиган омиллардандир. Ҳозирги даврнинг талаби – аниқлик ва янгиликлардан тезкорлик билан хабардор бўлиш. Лоқайдлик эса бунга тамомила зиддир. Шайх Саъдий айтади: “Магар сен ўзгаларнинг қайғусиға лоқайдлик ила қарасанг, сен инсон деган номға нолойиқсен”.\nСоҳибқирон Амир Темур эса ўзининг тузукларида: “Ишбилармон, мардлик ва шижоат соҳиби, азми қатъий тадбиркор ва хушёр бир киши минглаб тадбирсиз лоқайд кишилардан яхшидир”, — деб таъкидлайди.\nШунинг учун фарзандларимиз тарбиясида, маҳаллаларимиз, юртимиз ободлиги ва кўркамлигида, бир-биримизга меҳр-оқибат кўрсатишда доимо ҳушёр ва жонкуяр бўлайлик. Ахир миллатимизга хос мардлик, саховатпешалик, ҳамдардлик хислатлари бизнинг вужудимизга, қон-қонимизга сингиб кетган-ку. Зеро, виждон поклиги ва бедорлиги биз мусулмонларга буюк аждодларимиздан меросдир\nАбу Ҳурайрадан (розияллоҳу анҳу) ривоят қилинишича, Расулуллоҳ соллаллоҳу алайҳи васаллам бундай марҳамат қилганлар:\n“Ким дунёда бир мўминнинг дунё ғамларидан бирини енгиллаштирса, Аллоҳ таоло ҳам ундан қиёмат ғамларини енгиллаштиради. Ким қийинчиликда қолган биродарини осонликка чиқарса, Аллоҳ таоло уни дунё ва охиратда осонликка чиқаради. Агар банда биродарига ёрдам берса, Аллоҳ таоло ҳам бандасининг ёрдамида бўлади” (Муслим ва Бухорий).\nЛоқайдлик биргина оиланигини эмас, бутун дунёни ташвишга солаётган муаммолардандир. Лоқайдлик ҳар қандай фаровон ва аҳил жамиятни ҳам ҳалокатга элтувчи, парокандаликка дучор этувчи хавфли иллатдир. Бундан халос бўлиш учун эса динимиз одамларга эзгулик улашиш, меҳр-шафқат кўрсатиш, ҳаммага бирдай яхшилик қилиш, дин ва халқ манфаатини ўз манфаатларидан устун қўйишга буюрган. Буни бирор лаҳза бўлса ҳам эсдан чиқаришга ҳаққимиз йўқ!\nУрганч шаҳар “Кўзли ота” масжиди имом-хатиби\nPrevious Post:ДИН БУ НАСИҲАТДИР\nNext Post:МИССИОНЕРЛАРНИНГ ҒАРАЗЛИ МАҚСАДЛАРИДАН ОГОҲ БЎЛИНГ


Бағдоддаги Имоми Аъзамнинг мақбарасини бузиш рад этилди | Azon.uz - Ахборот-таҳлилий портал\nИроқ миллий хавфсизлик маслаҳатчиси Қосим Аражи Миллий разведка мувофиқлаштириш кенгаши йиғилишида пойтахт Бағдоддаги Имоми Аъзам мақбараси бузилмаслигини маълум қилди. Бу ҳақда “Анадолу” агентлиги хабар бермоқда.\n“Ижтимоий тинчликни нишонга олган (Имоми Аъзам Абу Ҳанифа мақбарасини бузиш ҳақидаги) чақириқларни рад этамиз. Хавфсизлик кучларимиз бундай чақириқларга қатъий қарши чиқади”, – деди Аражи.\nУнинг айтишича, Ироқ шиаларининг раҳнамоси Али Систони ва бошқа етакчилар мамлакатда тинчлик-тотувликка зарба берувчи бундай чақириқларга қарши чиқмоқда.\nБағдодда ораларида радикал шиалар ҳам бўлган айрим гуруҳлар ижтимоий тармоқлар орқали Имоми Аъзам мақбарасини бузишга чақирмоқда. Мақбара пойтахтнинг Аъзамия мавзесида жойлашган. Бундай чақириқлардан кейин мақбара атрофида хавфсизлик чоралари кучайтирилган.\nИроқ Бағдод Имом Аъзам мақбара Махсус


Навбатдаги масхарабозлик: Шавкат Мирзиё кеча хусусий мулкни ҳимоя қилиш ва мулкдорлар ҳуқуқларининг кафолатларини кучайтириш каби масалалар бўйича фармон имзолабди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n14:41 - Навбатдаги масхарабозлик: Шавкат Мирзиё кеча хусусий мулкни ҳимоя қилиш ва мулкдорлар ҳуқуқларининг кафолатларини кучайтириш каби масалалар бўйича фармон имзолабди\nБундай фармон имзолангани ҳақида кеча 13 августда фақат рус тилида хабарлар тарқатилган эди. Бугун уларни ўзбекчага таржима қилиб, эълон қилишди. Ўзбекистондек мустақил ва давлат тили ўзбек тили бўлган мамлакат учун шунинг ўзи шармандаликдир.\nТабиий, президент фармонларининг қайси тилда эълон қилиниши ҳам муҳим, аммо бундан ҳам муҳим бўлгани фармоннинг маъно ва моҳиятидир.\nАвваламбор айтиш керакки, Ўзбекистон Президенти Шавкат Мирзиё “Хусусий мулкни ҳимоя қилиш ва мулкдорлар ҳуқуқларининг кафолатларини кучайтириш, тадбиркорлик ташаббусларини қўллаб-қувватлаш борасидаги ишларни ташкил қилиш тизимини тубдан такомиллаштириш бўйича қўшимча чора-тадбирлар, шунингдек, тадбиркорлик субъектларининг молиявий ресурслар ва ишлаб чиқариш инфратузилмасидан фойдаланиш имкониятларини кенгайтириш тўғрисида”ги фармон имзолагани ҳақида ўзбек тилидаги хабарлар бугун ЎзА, Kun.uz каби Интернет нашрларда эълон қилинди.\nШавкат Мирзиёнинг фармонида тадбиркорлик субъектларининг ҳуқуқлари ва қонуний манфаатлари устуворлиги, тадбиркорлик фаолиятига ноқонуний аралашганлик ва тўсқинлик қилганлик учун мансабдор шахсларнинг жавобгарлиги тўғрисидаги қонун ҳужжатлари нормаларининг сўзсиз бажарилиши, мулк ва бошқа мулкий ҳуқуқлар бузилишига йўл қўйилмаслиги тамойилларига қатъий риоя қилинишини таъминлаш каби фундаментал мавзулар тилга олинган. Мазкур Фармоннинг ижросини назорат қилиш Ўзбекистон Бош вазири Абдулла Арип зиммасига юклатилган.\nХўш, бундай фундаментал масалаларга бағишланган фармонннинг бажарилиши қандай бўлади? Аввалдан айтиш мумкинки, ҲЕЧ ҚАНДАЙ ЖИДДИЙ ИЖОБИЙ НАТИЖА БЎЛМАЙДИ.\nЧунки, авваллари ҳам кўп марта айтганимиздек, Ўзбекистонда умумий аҳвол шунчалик ғарибки, авваламбор ФУНДАМЕНТАЛ СИЁСИЙ ВА ИҚТИСОДИЙ ИСЛОҲОТЛАРНИ бошлаш керак.\nФундаментал сиёсий ислоҳотларнинг марказида давлатни ДЕМОКРАТИЯЛАШТИРИШ, қўғирчоқ Олий Мажлис ва қўғирчоқ партиялардан тозаланиш, ҳақиқий демократик мухолифат иштирокида сайловлар билан Олий Мажлисни янгилаш, ошкоралик ва сўз эркинлигига йўл бериш каби ғоялар ётади.\nФундаментал молиявий-иқтисодий ислоҳотларнинг марказида эса, ТЎЛА БОЗОР ИҚТИСОДИЁТИГА ЎТИШ, биринчи навбатда, катта бойлар, яъни инвесторлар синфи яратиш йўлига қўйилган тўсиқларни олиб ташлаш, “Тошкент” Фонд Биржасини ҳақиқий фондлар биржасига айлантириш каби ғоялар борлигини урғулаш ҳам муҳимдир. Чет эллик инвесторлардан фойда кам бўлади, чунки, улар авваламбор ўз фойдаларини ўйлайдилар. Ўзбекистон тўла бозор иқтисодиётига ўтса, ўзимизнинг инвесторлар синфи яратилади ва ўз инвесторларимиз ҳамма муаммоларни Шавкат Мирзиёнинг фармон ва йиғилишларисиз ҳам ҳал қилаверадилар.\nЎта мураккаб ва қоришиқ бўлган фундаментал ислоҳотларни “Бирлик” каби ҳақиқий демократик партияларнинг иштирокисиз мавжуд режимнинг ўзи қилолмайди. Шундай экан, Президент Шавкат Мирзиё “Бирлик” Халқ Ҳаракати Партияси каби ҳақиқий сиёсий партияларни рўйхатга олиш йўлига ҳаромий Ислом Карим тарафидан қўйилган тўсиқларни олиб ташлаш устида ишлаши керак.\nЭслатамиз, Ўзбекистон Инсон Ҳуқуқлари “Эзгулик” Жамияти бундай тўсиқларни олиб ташлаш бўйича ўз маслаҳатини Сизга ҳам юбориб бўлди, жаноб Шавкат Мирзиё. Далама-дала ва шаҳарма-шаҳар юриш ўрнига, шу каби амалий масалалар билан Президент шуғулланиши ШАРТ.\nБошқа йўл йўқ. Акс ҳолда, халқ майдонларга чиқиб, шундай ислоҳотлар ўтказишни талаб қилишга мажбур бўлади.


19 январь, 2021, 14:25\nТеглар:Легионерларимиз | Машъал | Нигерия\nМуборакликлар ўз сафларига икки нафар легионер қўшиб олишди\nЯнги мавсумга тайёргарлик кўраётган Муборакнинг “Машъал” жамоаси ўз таркибни кучайтириш мақсадида Нигерия фуқаролари бўлган икки футболчини ўз сафига қўшиб олди. Бу ҳақда клуб матбуот хизмати хабар берди.\nНигериялик хужумчи Самуэль Онониву 1997 йил 10 февралда Кано шаҳрида таваллуд топган. Самуэль Нигерия терма жамоасида ва Маврикий давлатининг Суперлига клублари "Силвестер" ва "Болтон Сити"да тўп тепган. Мазкур футболчи билан “Машъал” уч йиллик битимни имзолади.\nШунингдек 1999 йил 12 сентябрда Лагос шаҳрида таваллуд топган ярим ҳимоячи Укеме Уильямс ҳам эндиликда муборакликлар аъзоси ҳисобланади. Уильямс Нигериянинг «Бендель Иншуренс» , «Эл-Канеми Варриорс», «Викки Туристс» ва «Аква Юнайтед» клубларида фаолият юритган. 21 ёшли футболчи “газчи”лар билан уч йиллик шарнтома имзолади. Эндиликда бу легионерлар “Машъал” шарафини ҳимоя қилишади.\n"Бунёдкор"нинг "Насаф"дан бир йилга ижарага олган икки футболчиси ярим мавсумда “Машъал”га қайтди (Фото)


Трамп либосидаги эркак Трамп анжуманидан чиқариб юборилди\n09:18 / 14.10.2016\nФото: Twitter/Matt Viser\nАҚШ президентлиги учун Республикачилар партиясидан номзод Дональд Трампни қўллаб-қувватлаш учун миллиардер костюмида келган эркак кишини номзоднинг қўриқчилари залдан чиқариб юборишди. The Boston Globe нашрининг Вашингтон бўлими раҳбари ўринбосари Мэтт Вайзер шу ҳақда Твиттердаги саҳифасида маълум қилган.\n«Трамп либосида пайдо бўлган йигит, Трампни қўллаб-қувватлаш маросими бўлаётган залдан чиқариб юборилди, аммо сабаблари номаълум», — деб ёзган Вайзер.\nЖурналист шунингдек, ҳодиса қаҳрамонининг суратини ҳам саҳифасига жойлаштирган. Унда, оқ кўйлак ва костюм кийган, қизил бўйинбоғ таққан, бошига ёрқин сариқ тусдаги Трамп услубида турмакланган ясама сочни ўрнатиб олган йигитни кўриш мумкин. Суратга олиш вақтида у қўриқчилар билан тортишаётган бўлган.\nАҚШ Трамп президентлик сайлови Твиттер


Ўзбекистон Республикаси Президенти Шавкат Мирзиёевнинг Иқтисодий ҳамкорлик ташкилотининг видеоанжуман шаклида ўтказилган 14-саммитидаги нутқи – Қонунчилик муаммолари институти\nМуҳтарам раис Режеп Таййип Эрдоған Жаноби Олийлари!\nБугунги саммитимиз “Ковид-19 дан кейинги даврда минтақавий иқтисодий ҳамкорлик” мавзусида ўтаётганида чуқур маъно мужассам.\nЧунки, глобал иқтисодиётга салбий таъсир кўрсатаётган пандемия, давлатларимизни ҳам четлаб ўтмади.\nШу боис, “Иқтисодий ҳамкорлик ташкилоти – 2025” дастурининг асосий йўналишлари бўйича кўп томонлама шерикликни янада кенгайтириш мақсадида қуйидаги таклифларни илгари сурмоқчиман.\nБиринчидан, иқтисодий ўсишнинг асосий драйвери – ҳеч шубҳасиз, савдо ва инвестиция алоқаларини куч́айтиришдир.\nИккинчидан, “Бир-бирини тўлдирувчи нуқталарни топиш” тамойили асосида саноат кооперациясини ривожлантириш халқларимизнинг умумий фаровонлигини оширишга хизмат қилади.\nБу муҳим режани амалга ошириш учун аниқ йўналиш ва лойиҳаларни қамраб олган қўшма “Йўл харитаси”ни ишлаб чиқишни мақсадга мувофиқ, деб биламиз.\nОлтинчидан, қайта тикланадиган ва муқобил энергия манбаларига бой минтақамизда “яшил иқтисодиёт”ни ривожлантириш имкониятлари ниҳоятда каттадир.\nҲеч шубҳасиз, истиқболда биргаликдаги саъй-ҳаракатлар орқали биз Ташкилот доирасидаги ҳамкорлигимизни янги\nва юксак босқичга кўтаришга қодир бўламиз.\nИқтисодий ҳамкорлик ташкилоти – халқаро савдо-иқтисодий ҳамкорлик учун қулай минтақавий майдон


Туркманистонда «Хизмат кўрсатган ит боқувчи» фахрий унвони таъсис этилди - Zamin.uz\n11:30 / 17.03.2021\nТуркманистон парламенти томонидан «Хизмат кўрсатган ит боқувчи» ҳамда «Халқ итбоқари» фахрий унвонларини таъсис этиш тўғрисидаги қонун лойиҳалари қабул қилинди. Бу ҳақда «Turkmenportal»га «Ремблер» хабар берди.\nМаълум қилинишича, тегишли қонунлар Туркманистон мажлиси томонидан навбатдаги йиғилишда қабул қилинган. Мамлакат президенти Гурбангули Бердимуҳамедов ушбу фахрий унвонларнинг кўринишларини шахсан тасдиқлаган.\nТуркманистон парламентининг таъкидлашича, дунёда тарихий ва маданий меросни сақлаш ва оммалаштириш давлат сиёсатининг устувор йўналишларидан бири ҳисобланади. Туркман алабайи ёки бўри ити Туркманистоннинг миллий бойлиги ҳисобланади. Расмий рухсатсиз уни хорижга экспорт қилиш тақиқланган. “Замин” янгиликларини “Facebook”да кузатиб боринг\nЯнгиликлар » Дунё » Туркманистонда «Хизмат кўрсатган ит боқувчи» фахрий унвони таъсис этилди


РЕАБИЛИТАЦИЯ: СИФАТ ВА САМАРАДОРЛИК - Ўзбекистон овози газетаси\nРЕАБИЛИТАЦИЯ: СИФАТ ВА САМАРАДОРЛИК\nСоғлиқни сақлаш вазирлигига қарашли Самарқанд вилоят ногиронларни реабилитация қилиш марказида даволаш-соғломлаштиришнинг янги усуллари жорий этилган бўлиб, тиббий-ижтимоий реабилитация хизматларини янада яхшилашга доимий эътибор қаратилмоқда.\n— Ногиронларни ижтимоий муҳофаза ва реабилитация қилиш масаласи барчамиздан алоҳида ёндашувни, масъулиятни талаб қилади, — дейди марказ директори Давронбек Жуманиёзов. — Илгари мазкур муассасага тиббиётда бир марта ишлатиладиган буюмлар марказлаштирилган ҳолда келтирилмас эди. Ҳозир бундай ҳолга чек қўйилди. Бир қатор керакли мутахассисликлар учун янги штатлар жорий этилиб, тажрибали шифокорлар жалб этилди.\nМарказдаги муҳим янгиликлардан бири — яқинда олиб келинган замонавий тиббий ускуналар ёрдамида йирик бўғимлар касаллигини янгича усулда даволашга ўтилди. Бундан ташқари, бюджет ва бюджетдан ташқари маблағлар ҳисобига яна бешта замонавий тиббий ускуна харид қилиниши натижасида марказ физиотерапия бўлими тўлиқ янгиланди.\nМарказ ўтган йили Япония элчихонасининг кичик ҳажмдаги беғараз ёрдам дастуридаги грантни қўлга киритди. Бунинг эвазига 109,5 минг АҚШ долларига саккизта замонавий тиббий аппарат олиб келинди. Ҳозир бу ерда озонатерапия, игнатерапия, оксигенатерапия сингари ноанъанавий даволаш усуллари кенг қўлланиляпти.\nМарказда яратилган шарт-шароитлар ҳақида беморларнинг фикрларига қулоқ тутдик:\nОйша Турдиқулова, Пастдарғом тумани:\n— Бир муддат шу марказда даволанишимга тўғри келди. Яратилган шарт-шароитлар менга маъқул. Айниқса, врачлар ва ҳамшира Мастура Ибодованинг муомаласи, иш услуби ёқди. Улардан миннатдорман.\nСабоҳат Жабборова, Ургут тумани:\n— Шифокорлар замонавий тиббий жиҳозлардан жуда усталик билан фойдаланишади. Бу ердан жуда кўп беморлар, ногиронлар шифо топиб кетишяпти.\nУмида Самадова, Самарқанд шаҳри:\n— Врачлар Фарҳод Ботиров ва Ўктам Эшонқулов, ҳамшира Санобар Сувоновалардан жуда миннатдорман. Улар менинг соғлиғимни тиклаш йўлида жон куйдиришди. Биз учун шунчалик шарт-шароитларни яратаётган давлатимизга раҳмат.


Тошкент — Урганч йўналишида йўловчи поездлар...\n20.03.2018 23:46 0 1622\nБухоро — Мискин янги темир йўл линиясида йўловчи поездлар ҳаракати бошланди, деб хабар бермоқда «Халқ сўзи».\nПрезидент Шавкат Мирзиёевнинг 2017 йил 13 мартдаги «Бухоро-Мискин темирйўл линиясини қуриш чора-тадбирлари тўғрисида»ги қарорига кўра бунёд этилган мазкур янги темир йўл линиясининг умумий узунлиги 355 км.ни ташкил этади.\nУнинг 335 километрида янги пўлат излар ётқизилган бўлса, 20 км масофадаги темир йўл тубдан таъмирланди. Қурилиш-монтаж жараёнлари Бухоро туманидан Мискин бекатигача бўлган оралиқда, бир вақтнинг ўзида ҳар икки томонда олиб борилди. Мазкур йўналишда 121 та сунъий иншоот, 12 та кўприк ва 6 та йўл ўтказгич қуриб битказилди. Лойиҳа доирасида 21, 2 млн кубометр ҳажмдаги тупроқ ишлари амалга оширилди. Шу билан бирга ушбу йўналишда 5 та станция (Янгиобод, Тузтепа, Учачиқ, Сузакдор, Даутепа) ва шунча раъезд ( Машак, Азанир, Алабуга, Жакасай, Акчука) ҳам барпо этилди.\n2018 йилнинг 20 мартидан бошлаб Тошкент — Урганч ва Тошкент — Нукус — Қўнғирот йуналишидаги йўловчи поездлар янги қурилган Бухоро — Мискин темир йўл линияси орқали ҳаракатланиши бошланди.\nШуни алоҳида таъкидлаш жоизки, ҳозирги кунга қадар Тошкент — Ургенч поезди 1027, Тошукент-Нукус-Қўнғирот поезди 1327 километр йўл босиб «Навоий — Учқудуқ — Мискин» магистрали орқали ҳаракатланаётган бўлса, ушбу лойиҳанинг қуриб битказилиши билан поездлар қатнови қарийб 100 км.га қисқарди. Табиийки бу йўл учун кетадиган вақтни, ёнилғини ва бошқа харажатларни тежашга замин яратади.\nЭнг муҳими, Тошкент шаҳридан Урганч, Хива, Нукус шаҳарларига борадиган ҳамда мазкур шаҳарлардан Тошкент шаҳрига келадиган йўловчи поездларининг ҳаракатланиш вақти қарийб 2 соатга қисқаради.\nМазкур темир йўлнинг иккинчи босқичида электрлаштириш ишлари амалга оширилиб, бу йўналиш орқали электропоездлар ҳамда юқори тезликда ҳаракатланувчи «Afrosiyob» замонавий поездлар қатнови ҳам амалга оширилиши кўзда тутилган.\nНаврўз умумхалқ байрами арафасида Бухоро — Мискин янги темир йўл линияси орқали йўловчи поездлар ҳаракати бошлангани, юртдошларимиз ҳамда диёримизга ташриф буюраётган сайёҳларга жуда катта совға бўлди.\nТошкент темир йўл Нукус Урганч Хива\nЖамият 25/01, 18:04\nМезбоннинг ухлаб қолганидан фойдаланган меҳмон 2 миллионлик мол-мулкни ўғирлаб кетди\nҲодиса 27/05, 11:52\nТошкентда 32 ёшли фирибгар 2,4 миллиард сўмни «ухлатиб кетди»


Масала ижобий ҳал этилди | Ўзбекистон Халқ демократик партияси\n2020-11-16 11:51:51 1462\nЖорий йилнинг 13 ноябрь санасида сайтимизда “Иштихондаги мактабларга берилган сифатсиз кўмир алмаштириладими?” номли мақола эълон қилинди. Ушбу мақола 14-Чайжовул сайлов округидан халқ депутатлари Иштихон тумани Кенгаши депутати Темур Ражабов ва депутатлик гуруҳи раҳбари Нурали Қиёмовлар ҳудуддаги таълим масканларида куз-қиш мавсумига ҳозирлик билан яқиндан танишди. Ўрганиш жараёнида 11- мактабгача таълим ташкилоти ҳамда 2- ва 85-умумий ўрта таълим мактабларида куз-қиш мавсуми учун берилган кўмир сифати пастлиги аниқланган.\nИштихон туман ҳокимлигининг хабар беришича, ҳолат юзасидан “Кўмиртаъминот” МЧЖ масъуллари ҳамда Иштихон тумани халқ таълими бўлими мутасаддилари қисқа фурсатда қайд этилган масалани ижобий ҳал этди. 2-умумий ўрта таълим мактабига шу куннинг ўзида 10 тонна сифатли кўмир етказиб берилди. Бошқа таълим масканлари ҳам ишчи гуруҳи томонидан ўрганилмоқда. Тумандаги барча таълим масканлари зурурий сифатли кўмир билан таъминланади.\nЎзХДП Самарқанд вилоят Кенгаши бош референти


Солиҳа хотин бундай бўлади… - Hidoyat.uz\nАсосий саҳифа Жамият Оила Солиҳа хотин бундай бўлади…\nАсмаъий раҳимаҳуллоҳ дейди:\n“Бир марта мен саҳрода жуда хунук одамнинг хотини бир гўзал аёл бўлганини кўрдим ва унга шундай дедим:\n– Сен шундай гўзал бўлсанг, бу ўта хунук одамнинг аёли бўлишдан мамнунмисан?\n– Сиз адашяпсиз, эҳтимол у Раббимиз олдида жуда солиҳдир ва Аллоҳ мени унга мукофот этиб бергандир, балки мен гуноҳларим учун Аллоҳ уни мен учун жазо этиб тайинлагандир.\nҚандай қилиб Аллоҳ менга ато қилган нарсадан хурсанд бўлмайин?!\nУнинг сўзлари мени жим қилди”.\nСайёр айтади: «Риёҳ менга шундай ҳикоя қилиб берди: «Менга бир аёл ҳақида айтишди. Насибамиз қўшилиб, турмуш қурдик. Хуфтон ўқиб бўлингач, у атир-упаларини суртиб, безаниб, чиройли кийимларини кийиб, ёнимга келиб, «Хожам, менда ҳожатингиз борми?» дер эди. «Ҳа» десам, ёнимда қолар, «Йўқ» десам, безакли кийимларини ечиб, тонг отгунча намоз ўқиб чиқар эди. Аллоҳга қасамки, (ибодатда) у мендан ўзиб кетди».\nСолиҳа аёл диннинг ярмидир.\nСолиҳа аёл дунё матоларининг энг яхшисидир. Абдуллоҳ ибн Амр розияллоҳу анҳудан ривоят қилинади, Пайғамбаримиз соллаллоҳу алайҳи васаллам айтганлар: “Дунё ўзи бир матодир. Дунё матоларининг энг яхшиси солиҳа аёлдир”. Муслим ривояти.\nҲоким ўзининг “Мустадрок” китобида Анас розияллоҳу анҳудан сахиҳ деб ривоят қилган ҳадисда Пайғамбаримиз соллаллоҳу алайҳи васаллам “Кимга Аллоҳ таоло солиҳа аёл насиб этган бўлса, Аллоҳ унинг динининг ярмига ёрдам берибди. Қолган ярмида Аллоҳдан тақво қилсин”, деб марҳамат этганлар.\nСолиҳа аёлнинг зийнати хусусида Абу Нуъайм қуйидагини айтади: Саъид ибн Мусаййибнинг аёли: “Биз ўз эрларимизга, сизлар ўз амирларингизга сўзлагандек, “Аллоҳ сизни салоҳиятли қилсин, Аллоҳ сизни саломат қилсин” деб айтар эдик”, деб айтади.\nМусибатлар гуноҳлар сабабли келади(ми)?\nТрамп шифохонадан кетди ва яна қайтди. Нега?


“Ўзбекнефтгаз”: “Дояхотин” конида янги табиий газ Йиғув пункти ва газни заводга етказувчи қувурлар ўрнатилди — Teletype\n“Ўзбекнефтгаз”: “Дояхотин” конида янги табиий газ Йиғув пункти ва газни заводга етказувчи қувурлар ўрнатилди\n“Ўзбекнефтгаз” АЖ нефть ва газ қазиб чиқариш бошқармаларида углеводород хомашёси қазиб чиқариш ҳажмини кўпайтириш ҳамда Республика аҳолисини табиий газга бўлган эҳтиёжини қондириш мақсадида қатор чора-тадбирлар амалга оширилмоқда.\nХусусан, Газли нефть ва газ қазиб чиқариш бошқармасининг “Дояхотин” конидан олинаётган табиий газ миқдорини ошириш учун қўшимча янги Йиғув пункти ва диаметри 426 мм ли қувурларни ўрнатиш ишлари якунланиб, фойдаланишга топширилди.\nҚурилиш-монтаж ишларини амалга оширишдан мақсад, ушбу кондан қазиб олинаётган табиий газни узатишда қувурларда юзага келаётган сиқилишларнинг олдини олиш ҳамда янги бурғиланган қудуқларнинг самарадорлигини яхшилашдан иборат.\n“Дояхотин” кони 2004 йилда ишга туширилган бўлиб, шу пайтга қадар кондаги 21 та қудуқдан қазиб чиқарилаётган табиий газ битта Йиғув пункти орқали Ø426 мм ли газ қувури йўналиши билан “Учқир” мажмуасига узатиб келинган.\nЯнги қурилиб фойдаланишга топширилган Йиғув пунктига эса 21 та қудуқ алоҳида уланган. Пунктга йиғилган табиий газ янги ўрнатилган қувурларда “Қулбешкак” конининг Газни дастлабки тайёрлаш қурилмаси орқали “Газли” газни қайта ишлаш заводига етказилади.\nНатижада, “Дояхотин” конидан қазиб олиниб, қурилмада қайта ишланган газни сифатли ҳолатда заводга етказилишига, шунингдек, газ қазиб чиқариш ҳажмини кунлик 200 минг куб метрга кўпайтиришга эришилди.\nҚурилиш-монтаж ишлари “Жанубгазқурилиш” АЖнинг қурилиш ва пайвандлаш жамоаси томонидан амалга оширилди.


Хуршед Атовулло. Олтин қурбонлик истайди (ҳикоя) | www.ziyouz.uz\nБош саҳифа Жаҳон насри онлайн антологиясиХуршед Атовулло (1973; Тожикистон)Хуршед Атовулло. Олтин қурбонлик истайди (ҳикоя)\nХуршед Атовулло. Олтин қурбонлик истайди (ҳикоя)\nЧоп этилган 04.07.2012 МуаллифZiyouz.uz\nЖамшид Ҳабиб янги фарзандлик бӯлган ҳамкасби Шамидани кӯриб келиш учун туғ-руқхонага шошарди. Бир йил олдин қомати озғин, лекин чиройли бу қиз такрор-такрор йӯқ, бӯлмайди, дейишига қарамасдан барибир ӯзи билан ҳамқишлоқ бӯлган бир тожирга турмушга чиқди. Унинг қаттиқ қаршилик кӯрсатишига сабаб танлаган касбини ниҳоятда яхши кӯриши ва оппоқ келинлик либоси юрак орзулари учун кафанга айланишидан чӯчи-ши эди. У эри бошқа ишлашга қӯймаслигидан ё ӯзи оилавий масъулиzтлар остида қолиб кетишидан хавотирда эди. Ана шунинг учун ота-онаси ва қариндошларининг киноя-кеса-тиқларига, сингилларининг ярим ҳазил-ярим чин қилиб «опажон, қачон бизнинг навбати-мизни олдинга сурасиз», дейишларига ҳам эътибор бермасди.\n… Ӯтган йили тӯйдан бир ой олдин Шамиданинг отаси — ӯрта бӯйли, ҳали сочларига қормисол оқ толалар ёғилмаган киши Жамшиднинг ишхонасига келди. Аввалига журна-листнинг осилган қош-қовоғини кӯриб, гапни нимадан бошлашни билмасдан тараддуд-ланиб қолди. Жамшиднинг чеҳраси очилиб, ҳеч кутилмаганда ундан меҳрибонлик ила ҳол-аҳвол сӯрагач, ӯзини қӯлга олди:\n— Иним, мен сизнинг олдингизга алланечук бир кулгили туюладиган илтимос билан келдим. Шамида йигирма бешга қадам қӯйди, лекин совчиларни умидсизлантириб кузат-гани-кузатган. Мен унинг касбини яхiи кӯришини биламан, ҳозир демократия замони эканлигини, ҳеч кимни мажбурлаш мумкин эмаслигини яхши тушунаман. Лекин Сиз мени тушунинг, қишлоқ одамлари қизимнинг турмушга чиқмаётганлиги сабабини бош-қача, ӯзларича изоҳлашади. Шамида ӯзини ишга бағишлашни истайди, лекин шахсий ҳаёти нима бӯлади? Агар Тожикистон Оврупо мамлакати бӯлганда эди, мен унинг амали-ни жон-дилим билан қӯллаб-қувватлардим. Лекин бизнинг урф-одатларимиз қизимнинг истакларини ӯз доирасига сиғдирмайди. Ҳозир қизимизга лойиқ, ҳар томондан ӯзига тинч, ӯзимизнинг қишлоқлик бир йигит совчи қӯйиб турибди. Қизимнинг ҳам у йигитга оз бӯл-сада кӯнгли бордек. Агар Сиз Шамидага бир марта насиҳат қилиб қӯйсангиз, зора тӯйини есак.\nШамиданинг отаси жим қолди. Жамшид бундан беш йил олдин биринчи марта олдига келган Шамидани кӯз ӯнгига келтирди. Ҳа, ӯша пайтда журналист бу нозанин қизга ҳус-нидан фойдаланиб қолган ҳолда яхшигина эр топишни тавсия этганди. Журналистлик ин-соннинг жинсига қарамаслигини, эркак ва аёл бирдайин азоб-машаққат тортишига тӯғри келишини таъкидлаганди. Оиланинг оғир юкини бирдай кӯтариб ва касб машаққатини бирдай енгиб, яхши журналист бӯлиб, мақсадига эришадиган аёллар оз топилади, деган-ди. Аслида ҳам бундайин бахтли аёлларни бармоқ билан санаш мумкин. Ҳаётини касбига бағишлаган кӯпчилик журналист аёллар турмушда осудалик билишмайди.\nӮшанда Шамида унинг сӯзларини индамасдан тинглади-да, рухсат сӯраб чиқиб кетди. Жамшид энди қайтиб келмайди деган хаёлда эди. Лекин орадан пича вақт ӯтгач Шамида қайтиб келди. У журналистнинг синовчан назарини сезиб, деди:\n— Муаллим, мен касбни танладим.\nӮшандан буён беш йил ӯтди. Шамида аста-секин журналистлар доирасида ӯз «мен»ини пайдо қилди. Лекин ҳалигача ӯрганиш учун вақт зарур эди, вақт…\n— Агар менга бирон нарса боғлиқ бӯлса, Шамида билан суҳбатлашаман, — Жамшид хайрлашиш мақсадида меҳмоннинг қӯлини дӯстона сиқди.\n— У Сизнинг сӯзингизни икки қилмайди, — Шамиданинг отаси жилмайди.\n… Жамшид кечқурун Шамидани ишхоналари яқинидаги бекатда кӯрди. У одатига кӯра юзининг бир томонини қӯли билан тӯсган ҳолда гавдали, лекин бироз қорин қӯйган йигит билан гаплашиб турарди. Улардан сал нарида хорижда тайёрланган машина турар ва эшиги очиқлигидан йигитники эканлигини сезиш мумкин эди. Машина ичидаги магнито-фондан Манижа Давлат айтаётган қӯшиқ эшитиларди.\nЖурналистни кӯрган қизнинг қулоқларигача қизариб кетди. Унинг авзоидаги ӯзгариш-ни сезган Жамшид ошиқона суҳбатга халал етказдимми деган ӯйга борди.\n— Аллақачон куёвбӯлмиш сенинг қайси ҳофизни ёқтиришинггача билиб олибди, қойил! – Жамшид йигитнинг қӯлини совуққина сиқар экан, унга таҳсин айтаётгандайин елка тек-кизди ва тезда икковидан узоқлашди.\nЭртасига Шамида ӯзига берилган топшириқни бажараётиб, устма-уст уч марта хато қилди ва Жамшиднинг жаҳли чиқиб, уни олдига чақирди.\n— Бор, тезда эрга тег. Сен энди ҳушингниям, ақлингниям йӯқотгансан. Вактида сени жойинг бешикнинг ёни, журналистлик эмас, ӯзингни ӯзинг қийнамагин дея огохлантир-маганмидим.\nҚиз аччиқ-аччиқ йиғлади. Чунки журналист унга гапираётганда бир ӯзи эмас, бир неча ҳамкасби ҳам бор эди. Ҳамкасблар қизга истеҳзоли қараб туришарди.\nКечга яқин қиз Жамшиднинг олдига кирди.\n— Муаллим, мен ишдан кетайми?\n— Бошқа йӯли йӯқми?\n— Йӯқ ва бӯлмайди ҳам. Ӯзингниям қийнама, мениям.\nЖамшид Шамиданинг кӯзларидан дув-дув оқаётган ёшни кӯриб, бироз юмшади.\n— Муддатсиз таътилга чиқиш учун ариза ёз. Кейин кӯрамиз.\nИкки ҳафтадан сӯнг Шамида тӯйга таклифнома кӯтариб келди. Уни ӯз қӯли билан Жамшидга бериш учун ҳеч журъат қила олмасди. Турди-турди-да, стол устига қӯйиб кетди. Журналист унга бир назар ташлади-да, бир четга отиб юборди. Тӯйга ҳам бормади.\nАслида тӯйга бориш учун ҳафсаласи ҳам йӯқ эди. Лекин тӯйнинг эртаси Шамиданинг отаси катта дастурхон кӯтариб келди.\n— Сизнинг ишингиз кӯплигини биламан. Манови Сизнинг насибангиз.\nЖамшид ҳатто дастурхонни очиб кӯрмади. Уни ҳамкасбларига тутқазиб, деди:\n— Бугун ошхонага бормасликларинг мумкин.\n… Ана ӯша Шамида бугун ӯғилчалик бӯлибди. Унинг эри эрта тонгда газета идорасида пайдо бӯлди.\n— Муаллим, Шамиданинг хоҳишига кӯра ӯғлимизнинг отини Жамшид қӯйдик.\n— Содда! – Жамшид аччиқ табассум қилди, лекин туғруқхонага албатта боришга ваъда берди.\nШамида Жамшидни очиқ чеҳра билан кутиб олган бӯлмасин, лекин унинг кӯзларига қандайдир андуҳми, ташвишми парда ташлаб турганини сезиш қийин эмас эди. Журна-лист шогирдининг бундай руҳий ҳолатга тушишини илгарилари ҳам кӯрганди. Ана шун-дай ҳолатларда Шамида кечгача лабида зӯраки жилмайиш билан юрар, фақатгина уйига кетиш олдидан устодини ёлғиз топиб, гап очарди:\n— Муаллим, бир қийин ташвишим бор, — у гапини давом эттирмасдан номаълум нуқтага кӯз тикканча қоларди.\nБу гал ҳам эрини кузатиб турар экан, маъноли қараш қилди, лекин у ҳеч нарсани сез-масдан, уларни ёлғиз қолдиришни ӯйлаш нари турсин, балки буйруқ бераётгандайин овозини кӯтарди:\n— Мен муаллимни кузатиб қӯяман.\nЖамшид туйғуларини зӯрға йиғиштириб олди. Агар манови келинчак олдинги Шамида бӯлганда эди эрини гап билан узиб-узиб олган бӯларди. Лекин худди шу асно шогирднинг эрга тегишини ӯшанда қанчалик оғир қабул қилганини сезганга ӯхшади. Энди у фақат-гина кимнингдир айтганини қиладиган буйруғини бажарадиган одам бӯлиб қолмасдан, Жамшиднинг ҳаётида ёпишмаган ямоққа ӯхшарди.\nШамида эрига бошқа эътибор бермасдан жӯшиб-тошиб ҳикоя қилишга тушди:\n— Кеча ёш бир аёлни олиб келишди. Биринчи марта туғиши бӯлгани учун анча азоб чек-ди. Кӯп қон йӯқотди. Тунги ӯн бирларда ӯғилчалик бӯлди. Ака-укалари аллақаерлардан қон топиб келишди. Лекин қон бериш пайтида ҳамширанинг уйқуси келади ва аёлнинг томирига кӯп ҳаво кириб, у ӯлиб қолади.\nШамида жим қолди. Жамшид маъносиз қӯл силтади. Аниқроғи, у бу ишораси билан «бундай бахтсиз ҳодисалар тез-тез юз бериб туради», демоқчи эди.\nЛекин бирданига шогирдининг овози баландлашди:\n— Биласизми, муаллим, ҳамшираларнинг айтишларича гӯё у келинчак сал олдин олтин топиб олган экан…\n— Нима? – Жамшид қаттиқ кулиб юборишдан ӯзини тӯхтатиб қолди. – Олтин?! Қаер-дан? Балки жавоҳирлар оролидан капитан Флинтнинг олтинларини топиб олгандир?\n-Рост айтяпман. Эрталаб ӯликни олиб кетишга келишганида у келинчакнинг онаси бир ӯғлининг ёқасидан олиб «қизимнинг ӯлимига сен сабабчисан, агар бегуноҳ қизни ӯлдир-маганингда бундай бӯлмасди», деди.\n— Қайси бегуноҳ қизни?\n— Бунисини билмайман.\n— Муаллим, Шамида анчагина қӯрққан. Шунинг учун оғзига келганини айтаверади, — Шамиданинг эри хотинига қараб норози жилмайди.\nШамида эрига ошкора нафрат билан жавоб берди:\n— Қӯрқманг, менинг қайта ишга чиқиш ниятим йӯқ ва бундай қотилликларнинг чигили-ни ёзишга ҳунарим ҳам йӯқ.\nЖамшид эр-хотиннинг жанжал кӯтараётганликларини кӯриб, тезда орга кирди:\n— Эринг сени эҳтиёт қиляпти. Сени аяши эса, яхши кӯришининг белгиси. Мен кеча тун-да қандай воқеа юз берганлигини аниқлаш учун уриниб кӯраман. Сен хотиржам бӯлавер-гин.\nЖурналист ҳали туғруқхона эшигидан чиқишга улгурмасдан нотаниш овоз эшитилди:\nУ ортига қайтди. Қаршисидан оқ кийимдаги чиройли бир қиз келарди. Гарчи у таниш туюлсада, лекин Жамшид қизни қаерда кӯрганлигини ҳеч эслай олмади.\n— Танимадингизми? Мен Ситора бӯламан. «Орзулар ӯладиган пайтда» деган кечинма қиссангиз бор-ку, ӯшанинг қаҳрамони – ҳамшира қиз мен бӯламан-да. Энди эсладингиз-ми?\nЖамшид қизариб кетди. Ҳа, у ёш умри хазон бӯлган санъаткор Шаҳромнинг ӯлими сирларини очишга ёрдам берган қиз эди.\n— Салом! Бу ерда нима қилиб юрибсан? – Жамшид жилмайишга уринди.\n— Филология куллиётининг иккинчи босқичида ӯқийман. Сиртқида.\n— Икки йилдан буён шу шаҳарда экансан, бир мартагина қӯнғироқ қилсанг бӯлмасмиди.\n— Мен Сизнинг ҳаётингизда бошқа пайдо бӯлмасликка аҳд қилгандим. Лекин нима қилиб юрганларингизни биламан. Шогирдингиздан хабар олишга келдингизми?\n— Ҳа. Фарзандли бӯлибди.\n— Яхши қиз. Лекин битта айби бор. Ҳалигача касбини жиннилардек яхши кӯради. Ҳатто эридан ҳам яхшироқ кӯради.\n— Хайр, вақт топсанг, бизнинг идорамизга ҳам бир боргин.\n— Йӯқ, идорангизга бормайман, лекин агар йӯқ демасангиз, кечқурун Сизни ӯзингниз суйган «Кант» ресторанига таклиф қиламан, — қиз чиройли жилмайдида, қӯшиб қӯйди. – Ҳаммаси менинг ҳисобимдан, Сиз ҳеч ташвиш тортманг.\nЖамшид бир зум иккиланди-да, сӯнг бепарво жавоб берди:\n— Қабул. Кечқурун соат олтида «Кант»да учрашамиз.\nГӯё бегоналар юзма-юз ӯтиришгандайин ҳар иккови ҳам оғзига сув олгандайин эди. Биринчи бӯлиб сӯз бошлаш учун на униси, на буниси журъат қила олмасди. Ниҳоят Жам-шид чуқур оҳ тортди-да, қадаҳларни тӯлдириб, синиқ жилмайди:\n— Энди айтчи, ҳижрон, айрилиқнинг қадри не?\n— Бошқа давом эттирмаслигингизни сӯрайман, — алланечук бир қатъият билан деди Ситора.\n— Икки йил давомида биронта одамга кӯнгил қӯя олмаганим сабабини биласизми? Нега Сизни унута олмаяпман? Биласизми? – қиз кӯз қири билан суҳбатдошига қаради.\n— Йӯқ. Тӯғриси, бу борада ӯйлаб ҳам кӯрмаган эканман.\n— Ӯша биринчи ва сӯнгги учрашувимиздан кейин мен ӯз-ӯзимга Сизни ёшлик даври-мизнинг ғамгин хотира пучмоқларига топшираман, албатта топшираман, дея ваъда бер-гандим. Лекин бир воқеа юз бериб, Сизга бӯлган меҳрим икки карра ошди.\n— Балки азайимхоннинг олдига бориб-келганимдан хабаринг йӯқдир? – Жамшид ҳазил-га олди.\nҚиз бу гапни эшитмагандайин ҳиссиётга берилганча сӯзида давом этди:\n— Синглим Ҳабиба менга қараганда чиройлироқ, ҳушёрроқ эди. Унга уйланишни истай-диганлар кӯп эди. Лекин Ҳабиба аввал олий ӯқув юртига кириб ӯқишни, сӯнг турмуш қуришни орзу қиларди. Аммо ӯн биринчи синфда ӯқиётганда бир ҳаромзодага ошиқ бӯлиб қолди. Мен у лаънати синглимнинг кӯнглини қандай топганлигини билмайман, лекин ундан ӯн ёшга яқин катта бӯлишига қарамасдан ҳаммага маъқул эди. Ҳатто мен ҳам унинг ошиқлик ҳақидаги тӯқималарига ишонгандим. Лекин бошга келганни кӯз кӯрар экан. У лаънатининг хотини, тӯртта боласи бор экан, Ҳабибани ҳомиладор қилди-ю, қора-сини кӯрсатмай кетди, ярамас.Уни қидиришларим беҳуда кетди, айтишларича Россиянинг аллақайси бир гӯрига кетган экан. Мен синглимнинг у лаънатидан орттирганини йӯқо-тишини ва бошидан ӯтганларни тезроқ унутишини қанчалик истамайин, бӯлмади. Бир куни эрта тонгда уйғониб, Ҳабиба ётган ӯринни бӯш кӯрдим. Юрагим ҳовлиққанча уни қидиришга тушдим. Ҳеч қаерда йӯқ эди. Ниҳоят, эгаси йӯқ, бузилиб ётган бир оғилга кир-сам… У ӯзини осибди. Ҳатто ӯлим билан юзма-юз келганда ҳам синглим очилмай хазон бӯлган ёшлик ишқининг нишонаси – олти ойлик боласидан айрилишни истамабди. Бир тобутда икки ӯлик кӯтарилди. Бир қабрга ёшгина қизнинг покиза ишқи ва бир номарддан қолган нишонани кӯмиб келишди… Бу ҳодисадан сӯнг анчагача ӯзимга келмадим. Уй мени чақиб-чақиб оларди, қаерга қарамайин, ёш умри хазон бӯлган синглим ҳақида сӯз-ларди. Тоқат қилиб-қилиб, Душанбега келдим. Икки йилдан бери шу ердаман, — қиз бир зум жим қолди-да, сӯнг гапида давом этди.- Мен шеърнинг давомини ӯқимаслигингизни нега сӯрадим, биласизми? Биласизми, кейинги мисраси қандай?\n— Худо ҳақи билмайман, — Жамшид ғамгин ҳикояни эшитиб алланечук паришонхотир ӯтирарди. – Мен бир мисрани биламан, холос.\n— Давоми « Кел, бир-биримизнинг қадримизга етайлик». Мен Сизнинг иккиюзлама бӯлишингизни истамайман, мен тирик эканман, ишқингиз қалбимда бӯлишини истайман, лекин ҳеч қачон бундан фойдаланишни истаманг.\nЖамшид мавзуни ӯзгартириш учун ва бундай мусибатлар оз эмас, деган маънода сӯзни бошқа томонга бурди:\n— Кеча тунда фарзанд кӯраётиб, дунёдан ӯтган аёлнинг ҳам бахти қора экан. Тиб ҳам-ширасининг айби билан дунёдан ӯтди, дейишяпти.\nЖамшиднинг назарида Ситора ӯзининг хаёлидан титроққа тушаётгандек туюлди. Лекин у хотиржам, бепарво қӯл силтади-да, жавоб берди:\n— Бундай ҳодисалар бӯлиб туради. Қон бераётган пайтда ҳамкасбим Нодирани уйқу босади. Аёлнинг қон томирига ортиқча ҳаво киради-да, у ӯлади. Айтишларича у олтин топган экан ва бирон баҳона билан дунёдан ӯтарди-да.\n— Сен бу афсоналарга ишонасанми? — Жамшид синовчан сӯради.\n— Шамол бӯлмаса, дарахтнинг шохи қимирламайди.\n— Нега сен у аёл ҳақида бунчалик аёвсиз гапиряпсан? Балки сенинг синглинг ҳақида ҳам кимдир шундай раҳмсизларча гапирар.\n— Мен бундай одамнинг тирик бӯлишини истамайман, — Ситора совуққонларча деди. – Менинг унга куйинмаётганлигимнинг сабаби… у ӯша ҳаромзоданинг синглиси экан. Синглимнинг хунига хун тӯлашди. Мен буни эрталаб ӯликни олиб кетишаётганда билдим. У лаънати шу ерда эди.\n— Бир кишининг гуноҳи учун бошқа бир инсонни гуноҳкор деб билиш яхши эмас, — Жамшид хаёлга берилганча пичирлади.\n— Турадиган вақтимиз бӯлдими, дейман. Мен кеча навбатчи эдим. Уйқум келяпти, — деди Ситора бирданига кескин-кескин.\nУлар шу тарзда бошқа бир сӯз демасдан, бош қимирлатиб хайрлашишди. Жамшид ик-ковининг орасида тубсиз жар пайдо бӯлганини ҳис қиларди, лекин бу совуқлик, айрилиқ-нинг сабаби ким ё нима эканлиги ҳақида бир сӯз дея олмасди.\nТонгда Шамиданинг қӯнғироғи Жамшидни уйғотиб юборди:\n— Муаллим, вафот этган Гулнисо деган аёл чиндан ҳам археологик қазилмалар учун аж-ратилган майдонда олтин топиб олган экан. Ӯша ерга экин экишган эканда. Гулноз ер чопаётган эканми, ишқилиб, ӯша ерда ишлаётган эканда. Заркент туманининг Шоддара деган қишлоғида. Бир кӯзача олтин топган экан. Уни эрига кӯрсатиб, акаларига олиб борибди. Бу ерда яна битта қотиллик қиссаси бор, — ҳаяжонлаганидан Шамиданинг овози титрарди.\n— Ҳозир етиб бораман, — Жамшид уйқусираб жавоб бергач, ӯрнидан турди. Кийимини кийди-да, шоша-пиша юз-қӯлини ювиб, туғруқхонага отланди.\nБош ҳаким Жамшиднинг саволларига қовоқ уйганча жавоб берди:\n— Биз бу ҳодисани текшириб чиқдик. Аслида қон бериш пайтида ва у тугагач, бемор ӯл-майди. Лекин Гулнисо ҳушсизларча қӯлини чӯзади ва найча узилиб, томирига ҳаво киради.\n— Агар найза узилган бӯлса, балки қон қуйиш мосламаси ағдарилиб кетгандир?\n— Ҳа. Мослама ағдарилиб, ҳатто стол устидаги чойнакни пастга тушириб юборади.\n— Тиб ҳамшираси бу ағдар-тӯнтардан чиқкан овоздан ҳам уйғонмайди, шундайми?\n— Йӯқ… Хайр, ака, ҳамширани совуққонлиги учун ишдан ҳайдадик, яна нима қилайлик? — ҳаким зарда қилди.\nЖамшид ҳеч нарса демасдан Шамиданинг хонаси томон кетди.\n-Кимдир барча духтурлар ва ҳамшираларга Гулнисо тӯғрисида гапиришни таъқиқлаб қӯйибди. Ҳамма қӯрқа-писа гапиради. Бу ерда бирон-бир даҳшатли сир бор. Айтишлари-ча Гулнисонинг янгасини бир ҳафта олдин ӯлдириб, дарёга ташлашган экан.\nХудди шу лаҳза Шамиданинг эри хонага кириб келди. У эрта саҳарлаб журналистни хотинининг олдида кӯриб, авзои ӯзгарди. Лекин ҳеч нарса демасдан совуққина саломлаш-ди. Жамшид бу муносабатга аҳамият бермасдан ташқари чиқди.\nСитора ҳали ишга келмаган экан. Журналист унинг телефон рақамини олмаганига пушаймон чекди. Навбатчи ҳамширадан унинг қачон ишга келишини сӯрар экан, ажойиб бир маълумот олди.\n— Кеча қӯнғироқ қилганди, қандайдир иши чиқиб қолибди, туғилган ерига – Заркент-га кетар экан.\nЖамшид ишхонасига келиб, ҳамкасблари билан хайрлашиб Шоддарага отланаётганда яна Шамида қӯнғироқ қилиб қолди:\n— Муаллим, менинг эрим ҳам Заркентга бормоқчи, Сиз бунга ҳайрон бӯлмаяпсизми?\nШамида шундай дея қандайдир бир қӯрққандайин гапини давом эттирди:\n— Ӯзингизни эҳтиёт қилинг, илтимос…\nЖамшид аввал хотинининг ишхонасига борди. Нӯшофарин кутилмаган ҳодиса ҳақида-ги қисқа ҳикояни эшитгач, илтижога тушди:\n— Илтимос, борманг! Кӯнглим қандайдир бир ёмон ҳодиса юз беришидан хавотирда. Ахир бугун катта ӯғлимизнинг туғилган куни…\nЛекин журналист одатига кӯра ӯжарлик қилди.\n— Мен боғчага бориб, ӯғлимни табриклайман. Сен ҳамма нарсадан хавотирланаверма. Анчадан буён тузукроқ нарса ёзганим йӯқ. Бирон яхшироқ детективга мавзу чиқиб қолар. Борди-ю… Ситорадан хавотирланаётган бӯлсанг, — Жамшид кӯзларини ӯйнатди. – Бу гал уни армонда қолдириш гуноҳ.\n— Ӯша Ситора қуриб кетсин. Сиз бундай номаъқулчиликларни биринчи марта қилаёт-ганингиз йӯқ. Лекин менинг бахтимга қӯлга тушира олмаяпман.\n— Руслар айтганларидек « Не пойман, не вор», яъни қӯлга тушмаган ӯғри, ӯғри эмас.,- Жамшид кулганича Нӯшофарин билан хайрлашиб, сафар анжомларини олиш учун уйига жӯнади.\nБоғчага борганида катта ӯғли отаси олиб келган совғага ғамгин қараганча деди:\n— Онам отангнинг хотини иш, онаси иш, синглиси иш, дейдилар. Бугун уйга борсам онамга отамнинг болалари ҳам иш, дейман…\nЖамшид овози борича кулиб, ӯғлини қучди, осмонга отиб, эркалади ва хайрлашди.\nКичик ӯғли у олиб борган машиначани ӯйнаганча хурсандлигидан отасининг кетаёт-ганлигига эътибор бермаслигини кӯриб, у билан хайрлашганда соат кундузги бирга яқин-лашиб қолганди.\nБоғчадан чиқиши биланоқ у ерда турган такси белгиси туширилган машинани кӯриб, қувонганча ӯтирди. Шу он кӯнглидан бир шубҳа визиллаб ӯтди: «Бу ерда бирон марта такси тӯхтаб турганини кӯрмаган эдим. Шаҳарда бӯлса, биронта такси Суғд вилоятига тегишли «02» рақами билан юрмайди».\nЛекин бахтига қарши бу шубҳа жуда тез тарқади. Ҳайдовчи йӯловчининг хавотирини сезгандайин деди:\n— Мен аслида Заркент туманига бормоқчи эдим. Иккита йӯловчим бор. Учинчи одам мана шу боғча олдига келмоқчи эди. Ҳалигача дараги йӯқ.\n— Шундайми? Агар йӯловчиларингиз тайёр бӯлса, бирга кетар эканмизда. Мен ҳам Заркентга бормоқчиман.\n— Заркентнинг қаерига? –ҳайдовчи шунчаки сӯрагандай бӯлди.\nЖамшид ҳайдовчининг қанчалик хунук тиржайганини кӯрмади…\nНазорат нуқтасидан ӯтишаётганда ҳайдовчи йӯл назорати ходимига ӯн сомоний узат-ганда , у пулни индамасдан олиб, машина, ҳайдовчи ва йӯловчиларнинг ҳужжатларига заррача эътибор бермасдан ӯтказиб юборар экан, Жамшид икки йӯловчи ва ҳайдовчига тузукроқ разм солиб, уларнинг афтлари ӯхшашлигини сезиб, кӯнглида ғашлик ҳукм сур-ганида аллақачон кеч бӯлганди. Варзоб туманининг Зардеҳ қишлоғи яқинида ҳайдовчи қандайдир бир баҳона топиб машинани тӯхтатди. Журналист сигарет чекиш учун пастга тушди ва атрофдаги чиройли манзарага тикилиб қолди. Икки йил олдин Шаҳром мана шу минтақада ӯз жонига қасд қилганди. Жамшид хотираларга берилиб кетиб, оқ дӯппили йӯловчининг ортидан пусиб келиб, бошига узун темир билан қаттиқ туширганини сезмай қолди. Журналист букчайиб қолар экан, йӯловчи олдига ӯтиб қаттиқ тепди. Йӯлдошлари-дан қайси бирининг қӯлида пичоқ ялтилларди. Биттаси тиззасига темир билан урди. Жам-шиднинг кӯкраги қаттиқ оғриб, қӯли иссиқ қонга тегди.\n«Шаҳромнинг ӯлган ери. Бир пайтлар қани эди мен ҳам мана шундай кӯркам бир ерда жон берсам, дея орзу қилардим, — Жамшиднинг кӯнглидан аламли ӯйлар ӯтарди. – Лекин Шаҳром нима учун ӯлаётганини биларди, мен-чи, нима сабабли жон бераётганимни ҳам билмасдан ӯлиб кетяпман».\nУ бутунлай ҳушидан кетаётганда ҳайдовчининг овози аранг қулоғига чалинди:\n— Тезда жарга ташланглар, орқадан қандайдир машина келяпти.\nПойтахтдаги «Н» тумани жиноят қидирув бӯлими бошлиғи полковник Шоҳин Азизов ва терговчи Омонов Жамшиднинг эшиги олдида бир зум тӯхтаб қолишди. Ичкаридан болаларнинг ӯйин-кулгилари овози эшитиларди.\n— Нӯшофаринни чақириб, воқеани тушунтирамиз ва баёнотини оламиз, — деди Омонов.\n— Агар шундай қилсангиз, мендан катта бӯлишингизга қарамасдан пешонангизга битта ӯқ жойлайман, — Азизов совуқ ва қаҳр аралаш гапирди. – Болаларнинг нима гуноҳи бор? Нега уларнинг завқли ӯйинларини бузамиз?\n— Ахир уларнинг оталари жон берай деб ётибди, у ӯлимидан олдин бир марта бӯлсада болаларининг дийдорига тӯйиб олсин, — терговчи алланечук чӯчигандайин гапирарди.\n— Агар Жамшид жарроҳлик амалиёти пайтида вафот этса, билиб қӯй, бугуннинг ӯзи-даёқ Шоддараларинг гӯристонга айланади.\n-Унда нима қиламиз?\n— Мен боланинг туғилган куни учун совға олиб келдим. Гӯё табриклаш учун келдим, бошқа ҳеч нарса.\nАгар Омонов Азизовнинг феъл-атворидан хабардор бӯлмаганида, агар унинг кимсан «шеф»нинг ӯзига куёвлигини билмаганида, агар бу одамнинг Жамшидга нисбатан қанча-лик меҳру муҳаббати борлигини эшитмаганида эди, балки ҳозир воқеа бутунлай бошқача тус олиши мумкин эди. Лекин ҳозир итоат қилганча Азизовнинг қӯлидан каттагина айиқ-чани олдида, эшик қӯнғироғини босди.\nНӯшофарин аввалига уларнинг икковига хавотирлик билан тикилди, лекин совғани кӯриб, хижолат тортди.\n— Келинглар, келинглар, Жамшид акамнинг тӯсатдан зарур ишлари чиқиб қолиб, Зар-кентга кетдилар.\nУй тӯла меҳмон эди. Жамшиднинг катта укаси бир зумда меҳмонларнинг олдини ноз-неъматларга тӯлдирди. Омоновнинг томоғидан ҳеч нарса ӯтмас ва у турли баҳоналарни ишлатиб, ҳамсабоғи бӯлган аёлдан Жамшиднинг қаерга ва қачон кетганини сӯрарди. Азизов бӯлса, бепарвогина болалар билан суҳбатлашиб ӯтирарди.\n— Кейин сен мениям олиб боргин, томоша қилиб келаман, демадингми? – полковник Жамшиднинг кичик ӯғлини бағрига босиб, меҳрибонлик билан сӯради.\n— Йӯқ, дадам менга мошинча олиб келдилар. Кейин битта таксига ӯтириб кетдилар.\n— Ҳа, қизил такси. Соқоли оқ битта одам дадамнинг сумкаларини мошиннинг орқасига қӯйди. Буни холам ҳам кӯрдилар.Дадам холамга боғча пули бердилар. Холам дадамларни кузатиб кӯчагача чиқдилар.\n— Нӯшофарин, менимча бу ӯғлинг сенга қараганда боғча холасини яхши кӯради. Нуқул холасини гапиради, — кулди полковник ва шундай гап орасида сӯраётгандай сӯради. – У чиройли холангнинг оти нима экан?\n— Содиқова Салима Худойийевна, — бола бурро жавоб бериб, ҳаммани кулдирди.\nАзизов ва Омонов яна пича ӯиришгач, хайрлашиб чиқиб кетишди.\nШоҳин Жамшиднинг уйидан узоқлашишгач қӯл телефонидан ҳамкасбларига кӯнғироқ қилди, ҳол-аҳвол сӯради ва тезда Салима Содиқовани топишларини тайинлади.\n— Маориф мудирига қӯнғироқ қилиб, боғча мудирасининг яшаш манзилини аниқла. У Содиқовани ернинг тагидан бӯлсаям топиб беради.\nШундан сӯнг Азизов «Қарияи боло» беморхонасига қӯнғироқ қилиб, ким биландир гаплашди-да, Омоновга ӯгирилди:\n— Жамшиднинг жони ҳалигача қил устида экан. Пичоқ урганларидан ташқари устига битта оёғини синдиришган ва бошига қаттиқ уришган. Ҳалигача ҳушига келмабди.\nАзизов бу гапларни айтгач, айбдорлардек жилмайди:\n— Менинг қӯполлигим учун кечир, лекин боланинг туғилган кунини мотамга айлан-тириш учун маънавий ҳуқуқим йӯқ эди.\n— Шоддарага бориш учун Жамшид нима деган бӯлса, мен Нӯшофариндан билиб ол-дим. Биз ҳозир туғруқхона бош ҳакими билан ҳам суҳбатлашишимиз зарур. Менимча, калаванинг учи шунда, — деди Омонов гӯё Азизовнинг узр сӯраганини эшитмагандайин.\n— Қӯнғироқ қилайми? – деди Шоҳин.\n— Ҳали Жамшиднинг уйига бормасимиздан олдин мен йигитларга бош ҳакимни топиш тӯғрисида топшириқ бергандим. У иш жойида бизни кутиб ӯтирибди. Шунингдек, Айний туманидаги назорат нуқтасидан Жамшидни олиб келган машина ҳайдовчиси кӯрсатма-лари бӯйича ӯша машина ва йӯловчилар ҳақида маълумот етиб келган бӯлса керак.\n— Ундай бӯлса, беморхонага борамизми? — сӯради Азизов ва Омонов тасдиқлагандайин бош тебратди.\nЖарроҳ-профессор Азизов ва Омоновга Жамшиднинг олдига киришга рухсат берганида соат миллари кундузги 12 ни кӯрсатиб турарди. Журналистнинг бутун бадани боғлаб таш-ланганини кӯрган ҳар икки милиса ходими бир-бирига хижолатли боқди. Лекин Жамшид-нинг ҳар доимгидай сокин овози уларни бу ноқулай ҳолатдан қутқарди.\n— Менимча, бу вазиятимдан фойдаланган ҳолда Омонов бу гал отини олға чоптиради-ёв.\nОмонов жилмайганча сӯради:\n— Биз билан гаплашишга кучинг етадими? Мабодо соғлигинг ёмонлашадиган бӯлса…\n— Мен бир соатдан буён телефонда гаплашяпман. Аслида сенда бор маълумотни мен олдинроқ билиб олганман. Бу гал ҳам зиёфат сенинг ҳисобингдан бӯлади, деб қӯрқаман.\n— Сиз соғайиб кетиб, ӯрнингиздан туринг, битта эмас, бешта зиёфат мендан, — Азизов эски дӯстларнинг суҳбатига хушҳоллик билан қӯшилди. – Худо ҳақи, агар бирон нохуш ҳодиса юз берганда Шоддарани ер билан яксон қилардим.\n— Яхши, Жамшид, кел, қарталарни очайлик, — Омонов курсига ӯтириб, папкасини очди. Шоҳин бӯш каравотга, бемор билан юзма-юз ӯтирди. –Ҳамма фожианинг бошланаши, аниқроғи бу шум ҳодисанинг маркази — беморхона. Сен янги кӯзи ёриган ҳамкасбинг Ша-мидадан тунда ҳамширанинг айби билан вафот этган аёл тӯғрисида эшитгансан. Кечқурун бир тиб ҳамшираси билан бу борада гаплашгансан. Биз у ҳамширани топа олмадик. Лекин Нӯшофариннинг айтишича бу суҳбатдан сӯнг сенга Ситоранинг синглиси ҳалиги бемор-хонада ӯлган аёл – Гулнисонинг акаси айби билан ӯзини осгани маълум бӯлган. Бу икки фожианинг бир-бирига боғлиқлиги ҳақида исбот топилганича йӯқ. Ӯша тунда Ситора Гулнисонинг хонасига бирон марта кирган эмас. Бу далилни Ситора даволаётган, туни билан мижжа қоқмаган бемор ҳам тасдиқлади. Эртаси куни тонгда сен Шамиданинг қӯн-ғироғидан сӯнг Заркентга йӯл олдинг. Ӯша телефон суҳбатидан бизга қанчалик маълум бӯлишича Гулнисо экинзорда ишлаётиб, олтин топиб олади. Заркент ички ишлар бӯлими-нинг барча ходимлари у ердаги одамларнинг уйларини текшириб чиқишади, лекин ҳеч ким олтин ҳақида эшитмаган, бу гаплардан сира хабари йӯқ. Сен таксига ӯтириб Шод-дарага жӯнадинг. Биз сен кетган таксини топдик. Уни ӯша тонгда, тахминан соат ӯнларда бир номаълум одам Суғд вилоятида яшайдиган кишидан икки баравар нархига сотиб ола-ди. Машинани сенинг жонигга қасд қилинган ердан тахминан уч километр юқорироқдаги ердан топдик. Ҳайдовчи ва йӯловчилар машинани жарга итариб юбориб, ӯзлари ғойиб бӯлишади. Ҳозирча биз уларни топа олмадик.\n— Машина жарда, мен беморхонада, ҳайдовчи ва ака-укалари Россияда мардикорлик қилишяпти, — кесатди Жамшид. – Балки мен уйқуда ётганимда ӯзимни ӯзим шу ҳолга солгандирман?\n— Ака-укалари? Буни қандай исботлайсан? – Омонов ӯртоғининг кесатиғини сезмаган-дайин сӯради.\n— Уларнинг учовиям ё ака-ука эдилар, ё яқин қариндошлар, — деди қатъийлик билан Жамшид. – Бир-бирларига жудаям ӯхшашишарди.\n— Таксини боғча тарбиячиси, ӯша машинани сотган суғдлик одам кӯришган. Қизиғи, у такси Сиз боғчага киришингиз билан пайдо бӯлган. Балки ортингиздан тушишгандир? – Шоҳин луқма ташлади. – Шунингдек Сизни беморхонага олиб келган ҳайдовчи ва унинг машинасининг орқа кабинасида ӯтирган қиз Сизнинг жонингизга қасд қилишаётганини аниқ кӯришган. Ҳайдовчи қӯрқиб, орқага қайтмоқчи бӯлади, лекин йӯловчи қиз улар ури-шаётганлари йӯқ, суҳбатлашишяпти, дейди. Орқадаги машина яқинлашиб келгач, анови-лар Сизни жарга ташлашади-да, қочиб қолишади.\n— У қиз ким экан? У ҳозир қаерда? Оти нима экан? – хаёлчан сӯради Жамшид.\n— Ӯзини Шоҳиста Кабирова деб таништирибди. Афсуски, уни бошқалар сӯроқ қилиб, жавоб бериб юборишибди. Мен ҳайдовчини сӯраш билан банд эдим. Лекин қизнинг яшаш манзилини ёзиб олишган.\n— Эртага кӯрибсизки, у ерда бошқа одам яшайди ва у қиз Россиянинг қайси бир бозори-да кабоб ё сомса сотаётган бӯлиб чиқади. Сенинг ӯрнингда бӯлганимда у қизга жавоб бер-масдим. Сурати борми?\n— Бахтимизга сурати бор, — жавоб берди қувонч билан Шоҳин, — менинг бир одатим бор, суратини олмасдан бурун биронта гувоҳга жавоб бермайман.\nПолковник қӯлидаги папкадан сурат олиб, журналистга узатди. У ва Омонов икков синчковлик билан Жамшиднинг чеҳрасига тикилишди. Журналист суратга совуққина қаради-да, пичирлади:\n— Мен у эканлигини билардим.\nОмонов тезда қӯл телефонида кимнидир чақирди-да, буйруқ берди:\n— Гувоҳ Кабировани тезликда топинг!\n— Уни тополмайсан, Омонов, тополмайсан! Зиёфатга ваъда бер, менинг айрим қонун-бузишларимга кӯз юм, бу можаронинг сирини икки кунда топиб бераман.\n— Жиноий иш генералнинг қӯлида, — Омонов Шоҳинга қараб ғулдуллади. — Қӯлимдан ҳеч қандай ёрдам келмайди. Агар айбинг бӯлса, бу гал жавоб берасан, дӯстим.\n— Генерал Жунайдовнинг куёви ёрдам бера олмайдими? – Жамшид Шоҳинга синовчан боқди.\n— Агар оғир гуноҳ бӯлмаса, ҳал қиламиз, — жавоб берди полковник.\n— Болаларимнинг қувончини мотамга айланишига йӯл қӯймагани ва зиёфат ваъдасини бергани учун мана шу Шоҳинни дея у фожиалар туркумининг асл сабабини топаман, — Жамшид ғамгингина кулди. – Сиз бир неча кечириб бӯлмайдиган хатога йӯл қӯйгансиз.\nБиринчиси, фожиа маркази беморхона эмас, балки бир ҳафта илгари номаълум одамлар томонидан ӯлдирилиб, дарёга ташланган аёл — тӯрт боланинг онаси. Бу иш қотиллар томонидан пул берилиб, суд экспертининг оғзи ёпилгач, ӯз жонига қасд қилиш дея эълон этилди. Иккинчиси, Сиз тезликда Шоддарага боришингиз керак эди. Аллақачон генерал Жунайдовнинг бевосита ҳимояси остида, мен у кишига жиноий иш ҳақида телефон орқа-ли ҳикоя қилгандим, бир неча нафар журналист туман ички ишлар бӯлими ходимлари билан биргаликда иш олиб боришяпти ва ҳар соатда текшириш натижалари ҳақида менга билдириб туришибди. Учинчиси, кӯп нарсани билган, бир қотиллик ва ҳамда бир суи-қасдга бевосита гувоҳ бӯлган одамга нима учун жавоб бериб юборганликларингни бил- майман. Кӯнглим сезиб турибди — ҳозир у ҳам Шоддарада. Мени беморхонага олиб келган қизни назарда тутяпман. Ситора туғруқхонада тиб ҳамшираси бӯлиб ишлайди ва бӯлиб ӯтган воқеадан бошдан-оёқ хабардор. Тӯртинчидан аввалги икки аёлнинг қотиллари ва суиқасд қилганлар Шоддарада бӯлишлари турган гап, улар бир неча кун олдин қишлоқ-дан чиқиб кетишмаган эди. Улар ёлғиз эмас, балки олтинга харидор бӯлган одамларнинг уч-тӯрттаси ҳам улар билан бирга чиқар. Мен уч қотиллик ва суиқасд битта гуруҳнинг қӯли билан қилинган ва уларнинг марказда суянганлари бор, деб ӯйлайман. Бешинчидан, агар бемалол бӯлса, менга икки-учта қӯриқчи беринг. Ӯша уч одамнинг афти менга яхши таниш бӯлгани учун уларнинг мени «кӯриб кетиш» учун келиб қолишларига ишонаман.\nЖамшид бир зум тин олди ва яна сӯзлай бошлади:\n— Уч қотиллик ва бир одам ӯлдиришга уриниш, — Жамшиднинг овози баланд янгради. – буларнинг ҳаммаси қаерда эканлигини ҳеч ким билмайдиган олтинларни деб! Олтинлар сири ӯша биринчи қабрга кӯмилган. Агар қабр очилса… — шу пайт Жамшиднинг қӯл теле-фони жиринглаб қолди ва ҳар икки суҳбатдоши журналистнинг ранги оқариб кетганини кӯришди.\nЖамшид телефонни бир четга қӯйиб, Шоҳиндан сӯради:\n— Азизов, сен «Хазиналар ороли» китобини ӯқиганмисан?\n-У менинг севимли асарим, — деди полковник.\n— Унда бир ажойиб шеър, қароқчиларнинг олтин топишга бағишланган шеъри бор.\nЁ, хо-хо, бир шиша ром,\nИч, сенга иблис ёрдамчи бӯлиши учун.\nЁ, хо-хо, бир шиша ром.\nБиласизми, тӯрт боланинг онаси бӯлган аёлнинг ӯлиги қабр йӯқ. Ишонасизми? Жасад йӯқолибди! Кимдир олтин жасаднинг қорнида деб ишонибди., — Жамшид бирдан қаттиқ кулишга тушди. Кӯкрак қафаси устидан сал юқорироққа санчилган пичоқ яраси устига боғланган оқ дока қизил тусга кира бошлади. Профессор югурганча кириб, ҳар икки тер-говчини чиқариб юборди.\nАзизов ва Омонов елиб бораётган хизмат машинасида Шоддарага кириб боришгани-да, бир гуруҳ журналистлар юк машинасига ӯтириб қишлоқдан кетишди.\n— Биз кеч қолдик, кеч. Жамшид шу ерда ҳам биздан ӯзгирлик қилди. Бу журналистлар беҳуда қишлоқдан чиқиб кетишмаяпти. Бундан чиқади, энди ҳамма нарса маълум.\n— Уларни тӯхтатиб, сӯраб кӯрсакчи, — деди Шоҳин.\n— Қора кунга қолма тағин. Сӯз эркинлигига ҳужум, журналист ҳуқуқларининг топта-лиши ва яна бошқа ӯнлаб қоралашлар йил бӯйи газета саҳифаларидан тушмайди, — ош-кора нафрат билан деди Омонов.\n— Адашасан. Олтин қаердалигини ҳеч ким билмайди. Аммо мен биламан, — Шоҳиннинг лабига ғолиб табассум югурди. – Тиб ҳамшираси Ситоранинг синглиси қабрини очиши-миз зарур. Мантиққа кӯра у ҳам олтин қурбони бӯлган. Ӯша тунда Гулнисога қараб турган ҳамшира Нодира қизиқ бир маълумот берди. Тӯғриси, Жамшид ӯзи билган барча далил-ларни очиқ-ойдин айтмаётганлигини сезган бӯлсамда, ҳеч нарса демадим. Гулнисо гӯё ӯлимини сезгандек экинзорда ишлаб юрганида олтин тӯла кӯзача топиб олганини ҳикоя қилади. У кӯзачани ӯзига яхши муносабатда бӯлмаган эридан яшириб, акаларига олиб бориб беради. Сингилларининг олтин топганидан акаларининг ҳаммаси хабардор бӯлади. Гулнисонинг катта акаси – Самандар олтинни маъшуқаси Ҳабибага – Ситоранинг синглисига олиб бориб беради. Ҳабиба Самандарнинг хотини борлигини эшитгач, йӯлини топиб у аёл билан учрашади. Гап келганида Самандар ӯзига қаттиқ ишонишини, агар ишонмаганда шунча олтинни олиб бориб бермаган бӯлишини қистириб ӯтади. Аёл бу борада эрининг укаларига айтади. Улар Самандарга олтинни топиб берасан дея таҳдид қилишади. Самандар Ҳабибадан олтинни қайтариб беришини, йӯқса уни ӯлдиришини айтади. Лекин қиз агар унга уйлансагина, олтинларни қайтариб бериши ҳақида шарт қӯя-ди. У киши Россияга қочиб кетади. Унинг хотини қилган ишларидан пушаймон чекиб, яна Ҳабибанинг олдига боради. Самандарни бир дунё бойлик билан ҳам ӯзига оғдириб ола ол-маганини кӯрган Ҳабиба олтинларни унинг хотинига бериб юборади. Ана шундан сӯнг номаълум одамлар Ҳабибани тунда уйидан олиб чиқиб кетишади ва осишади. Улар олтин-ни Ҳабибада деб гумон қилишган.\n— Демак, у ӯзини ӯлдирмаган? Сен буни қаердан биласан? — сӯради Омонов.\n— Бу ҳақда Ситора Нодирага айтган экан. Лекин у нега синглисининг қотилларини жазога тортиш учун уринмаган, буниси энди менга ҳам қоронғу.\n— Балки Самандарнинг хотини бало келтиргани учун олтинларни Ҳабибанинг қабрига кӯмган чиқар, лекин нега уни ӯлдиришган?\n— Балки Самандарнинг хотини олтинлар ҳақида кимгадир лақиллаб қӯйгандир, балки бошқа бирон сабаби бордир. Ҳалигача бу бизга маълум эмас, — машина қишлоқ мактаби олдида тӯхтагач Шоҳин жавоб берди.\nМашинани кӯрган икки нафар милиса яқин келишди. Омонов туман ички ишлар бӯлими бошлиғини сӯради.\n— Вазир телефон қилгач бундан бир соат олдин беш нафар милиса ходими, тиббий-суд экспертиза ҳайати ва уч нафар қӯлга олинганлар билан Душанбега кетишди, — деди мили-салардан бири.\n— Қайси вазир телефон қилди? — сӯради полковник.\n— Генерал Жунайдов, — жавоб берди иккинчи милиса.\nШоҳин ичидан отилиб чиқаётган аламни зӯрға босиб, қӯл телефонида рақам терди. У тарафдан Жунайдовнинг хотиржам овози эшитилди:\n— Менимча, сенга ва Омоновга Шоддарада қиладиган иш қолмаган. Тезда қайтиб келинглар. Эртага эрталаб соат саккизда ишда бӯлинглар.\nАзизов генералнинг топшириғини шеригига етказар экан, деди:\n— Ҳар ҳолда Ҳабибанинг қабрига бир бормаймизми?\n— Ақлли фикр, — Омонов полковникнинг елкасига қӯд ташлади.- олтинни биз топамиз.\nОмонов милисалардан бирига уларни Ситоранинг қишлоғига бошлаб боришни айтди.\nҲар иккала терговчини ҳаяжон босаётганиданми, йӯл бӯйи бир-бирига икки оғиз гап қотмади. Қабристонга етиб келишганда қоровул чол ғулдуллади:\n— Яна милисалар? Яна қабр очасанларми?\n— Нима, биронтаси келгандими? – Омонов чолдан сӯради.\n— Каллаи саҳарлаб ички ишлар бӯлими бошлиғи бир гуруҳ милисалар билан келиб бит-та қабрнинг тит-питини чиқаришди.\n— Қидирган нарсаларини топишдими? – Шоҳин синовчан савол берди.\n— Йӯқ, бошлиқ мендан яқин орада биронта хотин қабр олдига келганмиди-йӯқмиди, деб сӯради.\n— Сиз нима деб жавоб бердингиз?\n— Бир куни ёшгина ҳомиладор хотин келганди. Анчагача қабр бошида ӯрмалашди. Кетаётганида бошидаги рӯмолига нимадир тугиб олганди. У менга қараб марҳумнинг опаси бӯлишини ва унинг қабридан тупроқ олганини айтди.\nҲар икки терговчи қабристон ёнида лолу ҳайрон турган бир пайтда Жамшидни кӯришга бошида катта оқ салла, қӯлида ҳасса , чеҳраси ёқимли бир қария келди. У эшик олдида турган қӯриқчиларга қараб деди:\n— Қишлоқдан, жиянимдан хабар олгани келдим.\nЭшик олдидаги қӯриқчилар ҳеч бир шубҳага бормасдан қишлоқдан келган чолни ичкари киритишди.\n— Ӯғлим, мен сен ёзган нарсаларни қайта-қайта ӯқийдиган бир мухлисинг бӯламан, -Жамшиднинг олдига яқинлашар экан қария меҳрибонлик билан деди, — сенинг бахтсиз-ликка учраганингни эшитиб, жойимда ӯтира олмадим.\nЭшик ёнида ӯтирган оқ халатли қиз чолнинг ҳаракатларини диққат билан кузатарди. Журналист бӯлса жилмайганча сӯрашиш учун қӯл узатди.Чол унга яқинлашди-да алла-нечук бир чаққонлик билан ҳассасини кӯтариб Жамшиднинг томоғини бӯғишга тушди. Қаршилик кӯрсатишга куч тӯплай олмаган журналистнинг боши ёстиққа тушди. Қиз ӯрнидан туриб ӯтирган курсисини олиб, бор кучи билан чолнинг бошига туширди. Қотил-нинг қӯлидаги ҳасса учиб кетиб, ӯзи ғулдуллаганча ерга йиқилди. У йиқилганда чиққан овозни эшитган қӯриқчилар ичкарига отилиб киришди…\nЭртаси куни эрталаб Омонов ва Азизов генералнинг топшириғига кӯра яна беморхона-га келишди. Беморнинг кӯриниши бир кун олдингига қараганда бироз ёмонроқ туюлди. Лекин шу аҳволига қарамасдан оғиз очибоқ Омоновнинг иззат нафсига тегди:\n— Генерал Жунайдов сенинг жойингни менга таклиф қилди. Агар топган олтинларинг-дан жиндайгина берсанг, бу таклифни рад қиламан.\n— Агар сен журналист бӯлмаганингда, агар сен бунчалик айёр бӯлмаганингда, агар ҳам-касбларинг сени қаҳрамон қилиб кӯтаришмаганда… — Омонов гапини давом эттириш учун ӯйланар экан, Шоҳин кулганча икки қӯлини кӯтариб ҳамкасбининг фикрини якун-лади:\n— Хуллас, агар сен бунчалик зӯр бӯлмаганингда, албатта қӯлингга кишан солиб олиб кетардик.\n— Бу гал сен гапирасан, биз эшитамиз. Бу сенинг дӯстинг – генерал Жунайдовнинг топ-шириғи, -деди Омонов ӯзини зӯрға қӯлга олар экан.\n— Майли, — оғриқнинг зӯридан Жамшид тӯлғанди, — гарчи жиноятнинг бошдан-оёқ лаҳ-залари менга маълум бӯлмасада, айтганим бӯлсин.\n— Уёғидан хавотир бӯлма, мен тӯлдириб тураман, — деди Шоҳин.\n— Ҳабибанинг ӯлдиришларидан бошлайман. Унда энг муҳим икир-чикир етишмайди. Қизни ярим тунда ким уйидан олиб чиқиб кетди ва осиб ӯлдирди? Бу ишни ошиқдан бошқа ҳеч ким қила олмайди. Ака-укаларидан биттаси Самандарни Россиядан топиб келади. Самандар Ҳабибага тунда Россияга қочиб кетишларини, бу борада ҳеч кимга оғиз очмаслигини айтади. Ҳабиба тунги қочиш ҳақида ҳатто опаси Ситорага ҳам айтмайди. Тунда уйдан чиқишгач, Самандар Ҳабибадан олтинлар қаердалигини сӯрайди. Ситора уйғониб қолишидан чӯчиган Ҳабиба олтинларни бузилиб ётган бир оғилга яширган-лигини айтади. Оғилга етиб боришгач Ҳабиба ошиғи билан жанжал кӯтаради. Сен олтин-ларни деб келгансан, мени деб эмас, дейди. Самандар қизга мушт кӯтаради. Ҳабиба дод-лайди. Самандарнинг ортидан изма-из келган укалари Ҳабибани уриб-тепишга тушишади, бӯғишади. Ҳушнини йӯқотган Ҳабиба ӯзига келмасдан ӯлади. Ака-укалар қаердандир арқон топиб келишади ва Ҳабибани осиб қӯйиб, ӯзини ӯлдирганга чиқаришади. Ӯша топда улар бунга мажбур эдилар…\nЖамшид бир зум тин олар экан, Омонов сӯради:\n— Агар уриб-тепиб, бӯғиб ӯлдиришган бӯлса, қизнинг баданида изи қоларди. Сингли-сининг ғалати ӯлими ҳақида Ситора нега ҳеч кимга шикоят қилмаган?\n— Яхшиси, буни унинг ӯзидан сӯранглар, — деди астагина толиққани шундайгина сези-либ турган Жамшид.\n— Бутун Тожикистонни қидириб чиқдик. Ситора йӯқ, — ғулдуллади Омонов.\n— Шундай дегин. Яна битта зиёфатга тушиб турибсанда, — Жамшид бир четда ӯтириб сӯз қотмасдан ӯртадаги суҳбатнинг бир сӯзини қолдирмасдан ёзиб бораётган қизга ишора қилди. – Шафқат ҳамширасини чақириб келинг. Ҳа, анов куни мени жонимни асраб қол-ган, ҳа, иккинчи марта асраб қолган қизни.\nОрадан ҳеч қанча ӯтмасдан оқ кӯйлак кийган Ситора кириб келди. Кӯриниши бироз ӯз-гарган, кӯзида кӯзойнак.\n— Кӯзойнагингни ол, уни тақиш муддати тугади. Бу ӯртоқларнинг сенга бир неча саволи бор экан, — Жамшид барибир аччиқ учирди.\nҚизни кӯрар экан аввалига ҳар икки терговчининг оёқ-қӯли қалтиради. Омонов олдин-роқ ӯзига келиб Жамшидга берган саволини такрорлади.\nСитора бир зум узоқ бир нуқтага жимгина тикилди-да, кейин ӯзига ӯзи гапираётгандай сӯз бошлади:\n— Мен тиб ҳамшираси сифатида Ҳабиба ӯзини осмаганлигини, уни ӯлдиришганини дар-ров сездим. Шикоят қилмаганимнинг эса, бир неча сабаби бор. Аввало мен тумандаги ҳуқуқ-тартибот мақомотининг адолатни барқарор этишига ишонмайман. Биз томонларда фақат пулинг ё кучинг бӯлса, адолатни топа оласан. Иккинчидан, Ҳабибанинг ӯша пайт-даги ҳоли зорига қараганда, мени Худо кечирсин, ӯлгани яхши эди. Гарчи бу аччиқ ҳақи-қат, уни қабул қилиш ӯта қийин бӯлсада, аслида шундай, – Ситоранинг кӯзидан аста-секин оққан ёш оппоқ, бежирим юзини юва бошлади. – Учинчидан, бошимизга тушган фожиадан сӯнг икки кун ӯтгач икки нафар нотаниш эркак мени кӯчада тутиб олиб, агар ӯтган иш ҳақида бировга оғиз очсанг… номусингни булғаймиз, дейишди. Мен синглим-нинг кӯйига тушишни истамасдим, истамасдим. Мен…- қизнинг овози бӯғилди, — менинг номусим, синглимни ӯлдиришгандан сӯнг қолган ягона бойлигим бир умр сиймоси кӯз ӯнгимдан кетмайдиган инсоннинг насибаси бӯлишини истардим. Агар бу орзумга етма-сам, ҳеч қачон ӯзга бир инсоннинг хаёлида юрмайман дердим.\n— Майли, ҳозирча Сизга жавоб, — Шоҳин кӯзларини юмганча қизнинг сӯзларини тинг-лаётган Жамшидга қараб қӯйиб деди. – Лекин узоққа кетманг, биз Сизни зӯрға топдик.\nСитора ташқари чиқиши заҳоти Омонов Жамшиддан сӯради:\n— Бу қачон пайдо бӯлди?\n— Сизлар Шоддарага жӯнаганингизда. Ӯзини қидиришаётганини билиб Сизнинг олдин-гизга боради. Сизни топа олмасдан беморхонага келди. Мен ундан менга қӯриқчи бӯлиб туришни сӯрадим. Олтин қидираётганлар барибир олдимга келишларини билардим.\n— Ҳабибани қандай ӯлдиришганини ака-укалардан бошқа ҳеч ким билмайди. Сен қаер-дан биласан? — сӯради Омонов.\n— Бу саволга менинг жавобим тайёр, — деди Шоҳин Жамшиддан илгарироқ сӯз очиб. — Шамиданинг эри — Қаҳрамон туғруқхонада Самандар билан танишади. Бу одамнинг олтини борлигини билиб, унга осонгина эришишни ӯйлайди. У Самандарга олтинни қандай қилиб пуллашни таклиф этади. Ака-укалар унга Шодмондарада ӯзларини кутиб туришни ва Заркентгача олиб боришни сӯрашади. Қаҳрамон рози бӯлади. Ака-укалар Зиддеҳда Жамшидни ӯлди деб ҳисоблаб, машинани довондан жарликка итариб юбориша-ди ва Қаҳрамоннинг машинасида Заркентга йӯл олишади. Йӯл-йӯлакай бӯлган воқеалар-нинг ҳаммасини янги шерикларига гапириб беришади. Олтинни олиш учун тунда Саман-дар хотинининг қабрини очиб, ӯликни эски бир гӯрга ташлашади. Қаҳрамон даҳшатга тушади. Эрта тонгда милисахонага бориб, бор воқеани туман ички ишлар бӯлими бош-лиғига айтиб беради. У ака-укаларни қӯлга олишда катта ёрдам беради.\nШоҳин сӯзларини индамасдан тинглаётган Жамшидга қаради-да, деди:\n— Лекин яна бир муаммо бор. Ситора қандай қилиб довонга етиб борди ва Сизни бемор-хонага олиб келди?\n— У энг суйган қаҳрамонини деб, манови яримжон бӯлиб ётган одамни деб, довон нима дегани, дунёнинг нариги чеккасига ҳам боришга тайёрга ӯхшайди, — деди Омонов киноя аралаш. – Унинг ӯша ака-укалар ниятидан хабари борлиги аниқ ва Жамшиднинг изидан бораверган.\n— Иккинчи қотиллик олтин биринчи марта йӯқолганида юз берган, — Жамшид ӯйчан гап бошлади. – Самандарнинг хотини Ҳабибанинг ӯлимидан хабар топгач, унда кимнинг қӯли борлигини англайди. Бир куни кӯзадан бир олтин занжирни олиб, бӯйнига тақади. Буни кӯрган қайнотаси ӯғилларига айтади. Самандар хотинидан олтин занжирни қаердан ол-ганлигини сӯрайди. Аёл Ҳабиба кӯзани берганлигига иқрор бӯлади. Ака-укалар бу хабар-ни эшитганларидан сӯнг енгил нафас оладилар.Лекин аёл эртаси куни саҳарда кӯзани Ҳабибанинг қабрига кӯмиб келади. Ака-укалар Самандардан олтинни сӯрашади. У хотинини чақиради. Аёл «уни дарёга ташладим», дейди. Мени ӯлдирмоқчи бӯлган чол бор-ку, у ӯша тарихий ҳассаси билан келинини савалайди. Аёл «Ҳабибани ӯлдиргансиз-лар, эртага милисага бориб, ҳаммасини айтиб бераман», дея додлагач, чол менга қӯллаган классик усули билан келинини бӯғиб ӯлдиради. Ана шу можаро устига шӯрлик Гулнисо ҳам келиб қолади. Янгаси ӯлимидан олдин унга олтин қаердалигини айтган бӯлади. Гул-нисо нега қотилларнинг чангалидан янгасини қутқариш учун олтин қаердалигини айтма-ди – бу муаммолигича қолмоқда. Қотилликдан сӯнг ака-укалар ӯликни дарёга ташлашади ва келиннинг кийимларини қирғоққа қӯйиб кетишади. Мақсадлари аниқ — гӯё келин ӯз жонига қасд қилган. Гарчи жасадни топишгач туман суд-тиббий эеспертиза хизмати аёл дарёга ташланмасдан ӯлдирилганини аниқласада, аммо ака-укалар тиққан пул оғизларни бойлайди. Хуллас, еган оғиз кулгили хулоса чиқаради: аёлнинг бӯйни дарёдаги тошларга урилиб кӯкариб кетган эмиш. Гулнисо олтинлар устма-уст бахтсизликлар келтираётгани-ни кӯргач Ҳабибанинг қабрига бориб, олтинларни олади-да, кӯзани дарёга ташлайди.\n— Сенинг бу гапларингни Қаҳрамоннинг гувоҳлиги ҳам, Самандарнинг болалари берган баёнот ҳам, барча қотилликларни бӯйнига олаётган чолнинг айтганлари ҳам тасдиқлайди. Устига суд-тиббиёт экспертизасининг хулосаси бор. Унинг ходимлари айбларини енгил-лаштириш учун аслида нима бӯлганлигини ёзиб беришган, — деди Шоҳин.\n— Энг муаммоли қотиллик, ҳаммадан кӯпроқ кӯнгилни ғаш қилаётган ӯлдириш Гул-нисонинг сирли ӯлими, — деди Жамшид.\n— Келинглар, бу ҳақда яхшиси мен гапирайин, — тиржайди Омонов. – Чунки бу қотил-ликда Ситорадан ҳам гумон борлиги учун Жамшиднинг ҳикоясини эшитиш тӯғри эмас. Кунлардан бир кун шӯрлик Гулнисо отасига кӯза ӯзида эканлигини айтади. Чол тезда буни ӯғилларига етказади. Уларнинг сингилларидан очиқдан-очиқ олтин қаердалигини айтишни талаб этишга ботинолмасликлари тушунарли эди. Чунки аввало олтинни у топ-ган ва янгасининг ӯлимига гувоҳ бӯлган. Ака-укалар сингилларини ӯлдириш ниятида бӯлишмаган. Лекин Гулнисонинг ӯзини тутиши уларни бу ишни ӯта маҳорат билан ижро этишга мажбур этади. Ҳамшира Нодиранинг айтишича Самандар билан илгаридан таниш экан. Самандар синглисини туғруқхонага олиб келганида Нодира қизга меҳрибонлик қилади. Ҳамширанинг авраётганини сезмаган содда келинчак бӯлган воқеаларнинг ипи-дан-игнасигача, жумладан олтин қаерда эканлигигача айтиб беради. Гулнисо гапининг охирида ёшгина қиз ва тӯрт боланинг онаси бӯлган янгасининг ӯлдирилиши ҳақида қӯш-ни хонада ётган журналист аёлга, яъни Шамидага айтиб беришини, ундан бу қотилликлар ҳақида ёзишини илтимос қилишга қасам ичганини айтади. Нодира Гулнисодан эшитган-ларининг ҳаммасини оқизмай-томизмай Самандарга етказади. Ака-укалар яна бир киши қилғуликларидан хабардор бӯлганини эшитиб, ҳамма сирлари ошкор бӯлишидан чӯчиб қолишади. Гулнисога қон берилаётганда Самандар Нодирага қаҳва олиб киради, унга уйқу солиб қӯйилганини ҳамшира билмайди. Нодира қаҳвани ичиб, уйқуга кетади. Самандар бу фурсатдан фойдаланиб синглиси билан жанжаллашади? Нега Нодирага бор сиримизни тӯкиб-сочдинг, дейди. «Олтин қаерда? Нега ҳамма ҳодисани журналист аёлга айтмоқчисан?» Синглиси додлаганча олтинни қабристондан қидиришларини айтади. Самандар Гулнисони тинчлантириш учун унинг оғзини ёпмоқчи бӯлади. Ана шунда шош-ганидан қон қуйиш мосламасини ағдариб юборади. Самандар беморхонада навбатчи дух-турни топа олмагач, иккинчи шафқат ҳамшираси – Ситорани чақиришдан чӯчийди. Шу-нинг учун у индамай-нетмай укаларининг олдига кетади.\n— Ҳамшира Нодиранинг, Гулнисонинг жасади текшириб кӯрилгани борасида суд-тиб-бий экспертизасининг, қаҳвахона хизматчиси ва Самандарга уйқудори сотган дорихона ходимининг баёнотлари бор, — қӯшимча қилди Шоҳин.\n— Ӯлдирилган инсонларнинг ҳаммаси ҳеч бӯлмаганда бир марта олтинни кӯришган ва озгина бӯлсада ӯзларини унинг эгаси ҳисоблашган. Лекин мен бахти қоранинг айбим нима? – ғамгин сӯради Жамшид.\n— Бу ҳодисалар ортидан тушганинг ҳақида Қаҳрамон ва Нодира ака-укаларни огоҳлан-тиришади. Олтинга ӯчлик ака-укаларнинг кӯзларини кӯр қилиб қӯяди. Улар сингиллари-ни тупроққа топширишгач, сени қидириб пойтахтга келишади. Уларга биронта гувоҳ керак эмас эди. Бир баҳона қилиб Нодирани ҳам йӯқотишларига оз қолади.\n— Аммо айтганларимизнинг кӯпчилиги ҳали фараздан ӯзга эмас! Қотиллар гуноҳларини бӯйинларига олишадими-йӯқми, буниси маълум эмас, — Шоҳин ӯрнидан турди. – Эртага учрашамиз, ё телефонлашамиз. Тезроқ тузалиб кетинг, бу гал мен Сизни «Кант»га таклиф этаман.\nЖамшид терговчиларни дардли бир табассум билан кузатиб қолди.\nАйбланувчилар ишни чӯзишмади. Фақат Самандар аввалига «билмайман, мен қилма-ганман», дея жонини халос қилишга уринди. Шоҳин эшикни қаттиқ ёпиб, уни шундай савалади-шундай савалади, ана кейин мумдек юмшади-қолди. Ака-укалар ихтиёрий равишда қилмишларини бӯйинларига олишса, жазо енгиллашиши ҳақида эшитишгач, булбулдек сайрашга тушишди. Уларнинг ҳар бири зӯр бериб айбни иккинчисига ағда-ришга уринарди.\nНиҳоят тергов тугади. Терговчилар толиққан, бӯшашган ҳолда Жамшидни кӯришга боришди. Журналистнинг соғлиги қийинчилик билан бӯлсада, аста-секин тикланаётганди. Терговчилар хонага кириб боришганида Шамида йӯргаклик боласини бағрига босганча беморнинг ёнида ӯтирарди.\n— Муаллим, мен унинг … унинг баҳридан ӯтаман, — Шамида кӯз ёшларини тӯхтата ол-масди. – Мен ишга қайтаман.\n— Кеч бӯлди, қизим, кеч, — Жамшид чақалоққа ишора қилди. – Эринг яхши ишлар ҳам қилибди. Буни ҳисобга олишар.\nШамида бир терговчиларга қаради-да чақалоқни бағрига қаттиқроқ босганча чиқиб кетди.\n— Сен айтган бир далил бутунлай ёлғон чиқди. У терговни нотӯғри йӯлга бошлашига сал қолди, — деди Омонов.\n— Наҳотки? Ахир бу ишни ӯрганган журналистлар айтган гапларнинг ҳаммаси бир-биридан асло фарқ қилмасди, — Жамшид ӯртоғининг сӯзини жиддий қабул қилди.\n— Чолнинг иккита ҳассаси бор экан. Биринчи ҳассаси келинини ӯлдирганда синиб қол-ган. У шумчол Сизни ӯлдириш учун бошқа ҳассасини олиб келган, — Шоҳин ёйилиб кул-ди.\n— Анови ҳамширангни бизда ишлаш учун бермайсанми. Нима гӯзаллар фақат сенинг атрофингда юришлари шартми? – Омонов гапни бошқа томонга бурди.\n— Марҳамат, кӯндира олсанг, олиб кетавер, — деди жилмайганча журналист.\n— Агар кӯнмаса, қиссасини бошдан-оёқ Нӯшофаринга айтиб бераман. Агар айтмасам, комсомоллик виждоним куйиб кетсин, — Омонов кӯрсаткич бармоғини юқори кӯтариб, таҳдид қилди.\nИкки терговчи ташқари чиқишганда Нӯшофарин ва Шамида беморхона ҳовлисида нимадир ҳақда гаплашиб ӯтиришарди.\n— Бешикка қаттиқ боғлама, ҳали у нозик , — Нӯшофариннинг сӯзлари аранг қулоққа чалинарди.\nЖамшиднинг болалари эса, Ситора билан бирга музқаймоқ ейишаётганди. Омонов уларга яқинлашди-да, болалардан кичигининг бурнини чимчиб, деди:\n— Бу қиз сенга ким бӯлади?\n— Холам бӯладилар, — деди фахрланганча бола.\n— Яна битта холами? – Шоҳин қаҳ-қаҳлаганча Нӯшофарин томонга қаради.\n— Ҳасадингиз келмасин! – кулди аёл…\n30 июл — 1 август, 2005 йил.\nТожик тилидан Ўринбой Усмон таржимаси\nЖамшид Ҳабиб янги фарзандлик бӯлган ҳамкасби Шамидани кӯриб келиш учун туғ—руқхонага шошарди. Бир йил олдин қомати озғин, лекин чиройли бу қиз такрор—такрор йӯқ, бӯлмайди, дейишига қарамасдан барибир ӯзи билан ҳамқишлоқ бӯлган бир тожирга турмушга чиқди. Унинг қаттиқ қаршилик кӯрсатишига сабаб танлаган касбини ниҳоятда яхши кӯриши ва оппоқ келинлик либоси юрак орзулари учун кафанга айланишидан чӯчи—ши эди. У эри бошқа ишлашга қӯймаслигидан ё ӯзи оилавий масъулиzтлар остида қолиб кетишидан хавотирда эди. Ана шунинг учун ота—онаси ва қариндошларининг киноя—кеса—тиқларига, сингилларининг ярим ҳазил—ярим чин қилиб «опажон, қачон бизнинг навбати—мизни олдинга сурасиз», дейишларига ҳам эътибор бермасди.\n… Ӯтган йили тӯйдан бир ой олдин Шамиданинг отаси — ӯрта бӯйли, ҳали сочларига қормисол оқ толалар ёғилмаган киши Жамшиднинг ишхонасига келди. Аввалига журна—листнинг осилган қош—қовоғини кӯриб, гапни нимадан бошлашни билмасдан тараддуд—ланиб қолди. Жамшиднинг чеҳраси очилиб, ҳеч кутилмаганда ундан меҳрибонлик ила ҳол—аҳвол сӯрагач, ӯзини қӯлга олди:\nГӯё бегоналар юзма—юз ӯтиришгандайин ҳар иккови ҳам оғзига сув олгандайин эди. Биринчи бӯлиб сӯз бошлаш учун на униси, на буниси журъат қила олмасди. Ниҳоят Жам-шид чуқур оҳ тортди-да, қадаҳларни тӯлдириб, синиқ жилмайди:\nНазорат нуқтасидан ӯтишаётганда ҳайдовчи йӯл назорати ходимига ӯн сомоний узат—ганда , у пулни индамасдан олиб, машина, ҳайдовчи ва йӯловчиларнинг ҳужжатларига заррача эътибор бермасдан ӯтказиб юборар экан, Жамшид икки йӯловчи ва ҳайдовчига тузукроқ разм солиб, уларнинг афтлари ӯхшашлигини сезиб, кӯнглида ғашлик ҳукм сур—ганида аллақачон кеч бӯлганди. Варзоб туманининг Зардеҳ қишлоғи яқинида ҳайдовчи қандайдир бир баҳона топиб машинани тӯхтатди. Журналист сигарет чекиш учун пастга тушди ва атрофдаги чиройли манзарага тикилиб қолди. Икки йил олдин Шаҳром мана шу минтақада ӯз жонига қасд қилганди. Жамшид хотираларга берилиб кетиб, оқ дӯппили йӯловчининг ортидан пусиб келиб, бошига узун темир билан қаттиқ туширганини сезмай қолди. Журналист букчайиб қолар экан, йӯловчи олдига ӯтиб қаттиқ тепди. Йӯлдошлари-дан қайси бирининг қӯлида пичоқ ялтилларди. Биттаси тиззасига темир билан урди. Жам-шиднинг кӯкраги қаттиқ оғриб, қӯли иссиқ қонга тегди.\nАзизов ва Омонов елиб бораётган хизмат машинасида Шоддарага кириб боришгани—да, бир гуруҳ журналистлар юк машинасига ӯтириб қишлоқдан кетишди.\nРукнларХуршед Атовулло (1973; Тожикистон)\n← Аввалги Аввалги Фаришталар кирадиган хонадон\nКейинги → Кейинги: Бобур Наби. Девона (ҳикоя)


Экофаоллардан бири сайёрани қутқариш учун гўдак ва мурдаларни ейишни таклиф қилди » Sangzor.uz - Инновацион ахборот портали\nSangzor.uz » Дунё » Экофаоллардан бири сайёрани қутқариш учун гўдак ва мурдаларни ейишни таклиф қилди\nМуаллиф User Сана 05-10-2019, 15:00 Фикрлар "0" Кўрилди: 337\nАҚШ Вакиллар палатаси аъзоси билан бўлиб ўтган учрашувда номаълум аёл ўзига сўз беришларини илтимос қилиб, глобал фалокатга бир неча ойгина қолганини маълум қилди. У бунинг олдини олиш учун кескин чораларни қўллаш таклифини билдирди. «Биз Россияни бомбардимон қилсак ҳам одамлар жуда кўп қолади… Бу жуда катта муаммо. Биз болаларни ейишимиз керак», — дейди аёл.\nЎз чиқиши давомида аёл устки кийимини ечиб юборган, у кийган футболкага эса «Болаларни е, сайёрани қутқар» дея ёзув битилган.\nШунингдек, у мурдаларни ейишни ҳам тавсия қилган, аёлнинг фикрича, бу билан барибир сайёрани тез қутқариб бўлмайди.\nКейинроқ, АҚШ президенти Дональд Трампни қўллаб-қувватловчи LaRouchePAC ҳаракати бу аслида ҳазил эканлигини маълум қилган. Улар Twitter орқали экология борасидаги позицияси билан танилган Окасио-Коретез қачондир шу каби таклифни бериши мумкинлигини қайд этган.\nКатегория Дунё Кўрилди 337\nШерзод Кудбиев Фарғонадаги сайёр қабулда: Қўлида IT бўйича дипломи бор, лекин Power Point’ни билмайди


ҲАМАС Исроилга қарши бош кўтаришга чақирди\n14:50 / 07.12.2017\nҲАМАС гуруҳи раҳбари Исмоил Хония Исроилга қарши янги ғалаёнлар бошлашга чақирди. Бу ҳақда Reuters хабар тарқатмоқда.\n«Биз сионистлар томонидан туғилган таҳдидларга қарши янги интифада уюштириш устида ишлашимиз ва одамларни шунга тарғиб этишимиз керак», — деган Хония.\nФото: Majdi Fathi / ZumaPress / Globallookpress.com\nУнинг бундай мурожаатига АҚШ президенти Дональд Трампнинг шарқий қисмига фаластинликлар даъво қиладиган Ал-Қудс шаҳрини Исроил давлати пойтахти деб тан олиши сабаб бўлди.\n«Мен ҳозир Ал-Қудсни Исроил пойтахти деб расман тан олиш вақти келди, деган қарорга келдим. Исроил суверен давлат ҳисобланади, шундай экан, бу давлатнинг ҳуқуқини тан олиш керак», — деди америкаликлар раҳбари. У АҚШ Давлат департаментига Тель-Авивдаги элчихонани Ал-Қудсга кўчиришга тайёргарлик кўришни бошлаш вазифасини топширди.\nАл-Қудснинг статуси — Фаластин-Исроил можароларида энг асосий муаммолардан бири. Исроил 1949 йилги урушдан кейин Ал-Қудснинг ғарбий қисмига эгалик қила бошлаган. Исроилликлар шаҳарнинг шарқий қисмини 1967 йилги уруш натижасида босиб олишган. Улар Ал-Қудсни Исроилнинг ягона ва бўлинмас пойтахти деб иддао қилиб келишади. Фаластинликлар эса шаҳарнинг шарқий қисмини ўз пойтахти қилиш истагида.\nҲамкор давлатларнинг Исроилдаги элчихоналари асосан Тель-Авив, Рамат-Гане ва Герцлиида жойлаштирилган.\nИнтифада атамаси фаластинлик арабларнинг Исроилга қарши қуролли курашини англатади. ҲАМАС ҳаракатига 1987 йилда асос солинган. 2007 йилдан буён ушбу ташкилот Ғазо секторини назорат қилади. Ҳаракат аъзолари Исроил ҳудудида исроилликларга тинимсиз равишда ҳужумлар уюштириб келишади. ҲАМАС Исроил, Канада, АҚШ ва Япония томонидан террорчи ташкилот сифатида қайд этилган, ташкилот фаолияти Иордания ва Мисрда тақиқланган. Австралия ва Буюк Британияда унинг ҳарбий қаноти террористик гуруҳ сифатида тан олинади.\nИсроил ҲАМАС Исмоил Хония


“Краудфаундинг тизимидан фойдаланган ҳолда, биз мактаблардаги шарт-шароитларни яхшилаш, фарзандларимизнинг таълим олишлари ва ҳар томонлама ривожланишлари учун қулай шароитлар яратиш бизнинг асосий мақсадимиздир. Бу мактаблар учун бир воситадир. Мазкур платформа ёрдамида улар маблағларни жалб қилишда ва сарф этишда шаффофлик ва ҳисоботлилигини таъминлайдилар. Тизим тўлиқ шаффоф. Фонднинг ишини тўлиқ ошкоралигини таъминлаш мақсадида мунтазам равишда олинган маблағлар ва улардан қандай фойдаланилгани ҳақида маълумотлар бериб борилади”, - деди у.\n“Биз барча юртдошларимизни фарзандларимизнинг таълим олишига ва улар учун ёрқин келажак яратишга ўз ҳиссаларини қўшишда бефарқ бўлмасликка чақирамиз”, - деб таъкидлади Каримжонов.


21:01 / 27.08.2013 | OYBEK10 | 2340\nШайх ҳазратлари. Устоз битта одам куронни ушлаб зино килмасликка касам ичса, нимадир болиб васвасага тушиб касамни бузиб яна зинога кол урса каффорати 3 кун рўза тутиб беришини укигандим. Ҳазрат уша касамини бузгандан кейин шуни зинони бир неча марта қилган, каффоратни бажармокчи болса уша бузган бир касами учун 3 кун рўза тутиб берадими ёки хар бир қилган зиноси учун 3 кундан тутиб берадими? Жавобиз учун олдиндан катта раҳмат аллоҳ рози болсин.\nБундай гап йўқ. «Моида» сурасида баён қилинганидек, қасамнинг каффороти ўнта мискинни тўйдириш ёки кийинтириш билан ёки имкони бўлса, бир қул озод қилиш билан ёки уч кун рўза тутиш билан амалга оширилади.\nЗино қилгани учун аввал уйланмаган бўлса, юз дарра урилади, уйланган бўлса тошбўрон қилинади.\nҚиз фарзанднинг тарбияси муҳимми ёки орзу ҳавасми?\nҚайтариб олиш шартми?


Lufthansa самолёти бортдаги боланинг вафоти сабабли Красноярскда мажбурий қўнишни амалга оширди\n16:58 / 01.03.2016\nТўққиз ёшли қизалоқ Красноярск устидан учиб ўтаётган Шанхай — Мюнхен рейсини амалга ошираётган самолёт бортида вафот этган, деб хабар беради РИА «Новости» минтақа ҳуқуқни сақлаш органларига таянган ҳолда.\nВоқеа Lufthansa самолёти бортида содир бўлган.\n“Емельяново шифокорлар бригадаси қизчанинг ўлимини тасдиқлашган. Ота-она бола билан учишни давом эттириш ҳақида қарор қабул қилишган. 11.35да (7.35 мск) рейс ўз йўналишини давом эттирган”, деб хабар берди агентлик.\nҲозирги пайтда ахборотнинг расмий тасдиқи берилмаган.